Янги йил оқшоми. Байрамдан кейин дам оладиган Бухородаги ҳокимлар, ТИВ раҳбарининг янги ўринбосари, йил якунлари - Bugun.uz\nЯнги йил оқшоми. Байрамдан кейин дам оладиган Бухородаги ҳокимлар, ТИВ раҳбарининг янги ўринбосари, йил якунлари\n21:01 | 31-12-2021\nХайрли кеч, ушбу ўқиб турганингиз — «Бугун»нинг энг сара ва муҳим хабарлари жой олган «Бугун оқшоми» рукнининг ўзгача сони — «Янги йил оқшоми».\nЯна бир йил ортда қолди. 365 кун. Сездингизми? Бугунги кун бу йилдаги энг сўнггиси бўлишига қарамай, сизга кунлик энг муҳим янгиликларни етказиб беришга қарор қилди. Албатта, иложи борича, негатив кайфиятдаги хабарларсиз.\nДайжест орқали барча ўқувчиларни «Bugun.uz» нашри жамоаси номидан самимий табриклаймиз!\nБайрам ўз йўлига, сиёсат қолиб кетмасин. Ташқи ишлар вазирига янги ўринбосар тайинланди. У аввалроқ Шанхай Ҳамкорлик Ташкилотида ишлаган.\nШҲТнинг собиқ бош котиби Владимир Норов Президент қарори билан Абдулазиз Комиловга ўринбосар этиб тайинланди. Бош котибликдан аввал у вазирликда турли даражалардаги лавозимларда ишлаган, элчи бўлиб хизмат қилган.\nУшбу тайинлов амалга оширилган йиғилишда, бундан ташқари, Ўзбекистон ташқи сиёсий фаолиятининг янги концепцияси лойиҳаси муҳокама қилинди.\nЯна сиёсат, янада махфийроқ сиёсат. Мудофаа вазирлиги ходими Ўзбекистон армияси қудрати ҳақидаги маълумотлар очиқ эмаслигини айтди.\nДунё давлатларининг ҳарбий салоҳияти тўғрисида турли манбалардан маълумот йиғиб, рейтинг тузувчи «Global firepower» платформаси октябрь ойида эълон қилган рейтингида Ўзбекистон ҳарбий қудрати жиҳатидан дунёда 51-поғонада кўрсатилганди. Мудофаа вазирлиги вакиллари бунга муносабат билдирди.\nВазирлик матбуот котиби — ахборот сиёсати масалалари бўйича маслаҳатчиси полковник Баҳром Зулфиқоровнинг сўзларига кўра, у маълумотларга ишониш керак эмас, Ўзбекистонда бундай маълумотлар ёпиқ сақланади. Аммо шуниси аниқки, армияда Ўзбекистоннинг давлат суверенитети ва ҳудудий хавфсизлигини таъминлаш учун етарли қудрат бор.\nБухорода барча туман-шаҳар ҳокимлари меҳнат таътилига чиқади. Албатта, бюджет ҳисобидан. Улар қайтганидан сўнг ўринбосарлари дам олади.\nКолумнистимиз Ҳабибулло Мўйдинов ҳокимларнинг дам олиш жойидаги суҳбатини тасаввур қилиб кўрди.\n«Ситораи Моҳи-Хоса» санаторийсида туман ва шаҳар сектор раҳбарлари ҳамда ҳоким ўринбосарларининг даволаниши ва соғлигини тиклаши учун тегишли шарт-шароитлар яратилади. У ерда таниқли санъаткорлар иштирокида маданий тадбирлар ташкил этилади. Уларининг даволаниши билан боғлиқ харажатлар тегишли маҳаллий бюджет маблағлари ҳисобидан амалга оширилади.\n2021 йил якуни: хориж ва Ўзбекистон. Нималар содир бўлди?\nПрезидент сайлови, Токио-2020, ижтимоий тармоқларнинг блокланиши, табиий бойликларга инвестициялар. Поёнига етаётган йилнинг энг муҳим воқеалари битта мақолада. Материал қисқа, лекин уни янада қисқа қилиб, битта карикатурага сиғдирса бўлади. Ҳарқалай, колумнистимиз Ҳабибулло Мўйдинов буни уддалади.\nПутин-Байден учрашуви, «Ever Given»нинг Сувайшга тиқилиб қолиши, «Толибон»нинг ҳокимиятга келиши — йилнинг дунё бўйлаб содир бўлган эътиборга молик воқеалари шу мақолада.\nБугун билан яшанг. «Бугун»да қолинг. Янги йилингиз муборак бўлсин!


Hyperloop вакуумли капсула йўловчилар билан илк бор синовдан ўтказилди – Газета.uz\nHyperloop вакуумли капсула йўловчилар билан илк бор синовдан ўтказилди\nVirgin Hyperloop компанияси вакуумли поезд капсуласининг биринчи йўловчи синовларини ўтказди. Туннель орқали ўтиш пайтида янги транспорт тури 48 м/с тезликкача кўтарилди.\n9 ноябр 2020, 15:47 Технологиялар\nVirgin Hyperloop компанияси транспортнинг янги тури — вакуумли поезд капсуласи прототипининг биринчи йўловчи синовларини муваффақиятли ўтказди, деб хабар берди РИА Новости.\nКапсуланинг биринчи йўловчилари компанияси асосчиларидан бири Жош Гигель ва йўловчиларга хизмат кўрсатиш сифати бўйича директор Сара Лучиан бўлишди. Синовлар 8 ноябрь, якшанба куни 500 метрли туннель қурилган Невададаги DevLoop синов майдонида бўлиб ўтди.\nСиновлар учун икки кишилик махсус ХP-2 капсуласи қурилган эди. Серияли ташувчи транспорт анча каттароқ бўлиши ва 28 кишини сиғдира олиши маълум. Кичрайтирилган прототип ушбу турдаги саёҳатларнинг хавфсизлигини намойиш этишга қаратилган эди, дея маълум қилди Virgin Hyperloop.\nТуннель орқали ўтиш пайтида капсула тезлиги 48 м/с гача кўтарилди. Компания вакилининг таъкидлашича, синовлар «астронавтларга ўхшамаслик» учун оддий кийимларни кийишган.\nHyperloop ғояси 2012 йилда муҳандис, тадбиркор ва инвестор Илон Маск томонидан тақдим этилган. Янги транспорт воситаси самолётдан икки баравар тез ва тезюрар поезддан уч-тўрт баравар тезроқ бўлиши кутилмоқда. Hyperloop One дан ташқари Hyperloop Transportation Technologies ҳам ушбу соҳадаги ишланмалар билан шуғулланмоқда.\n11.05 Иккинчи жаҳон уруши қатнашчиларининг пенсияси 2,5 млн сўм этиб белгиланди\n11.05 Чирчиқда ишчилар ўз иш ҳақлари тўланмагани учун намойишга чиқишди\n11.05 Тошкентда Рамазон ҳайити куни жамоат транспортлари соат 4:00 дан хизмат кўрсатишни бошлайди\nИккинчи жаҳон уруши қатнашчиларининг пенсияси 2,5 млн сўм этиб белгиланди\nТошкентда Рамазон ҳайити куни жамоат транспортлари соат 4:00 дан хизмат кўрсатишни бошлайди\nНогиронлиги бор шахслар давлат хизматларидан чегирма асосида фойдаланиши мумкин бўлади\nДоллар, евро ва рублнинг расмий курслари кетма-кет учинчи бор кўтарилмоқда\nАпрелда кўчмас мулкка бўлган талаб қандай ўзгарди\nМақом марказини қуришга $8,8 млн ажратиш режалаштирилган\n15 майдан таксиларга оид тажриба бошланади. Ноқонуний таксичилар фаолияти қандай тартибга солинади


- Июнь 12, 2016\nҚуйидаги шахсларга рўза тутмасликка рухсат берилган:\n1. Касал киши. Касал кишига рўза тутмасликка рухсат этилган. Аллоҳ таоло марҳамат қилади: “Кимки бемор ёки сафарда бўлса, (тута олмаган кунларининг) саноғи бошқа кунлардандир” (Бақара, 185).\nКиши рўза тутиш сабабли касаллигининг кучайиши ёки тузалишининг секинлаши ёки бирор аъзосига талаф етишидан қўрқса, рўза тутмаслиги мумкин.\nКасал киши касалидан тузалганидан сўнг Рамазон ойида тутмаган кунларининг рўзасини қазо қилиб тутиб беради.\n2. Сафардаги киши. Сафардан мурод – намоз қаср ўқиладиган узоқликдаги масофани кўзлаб чиқишдир. Мусофир агар рўза тутиши машаққат бўлмаса, рўза тутгани яхши. Киши агар сафарга тонг отгандан сўнг чиқса, ўша куни оғзини очмаслиги керак.\nМусофир сафарда тутмаган кунлари рўзасини кейин тутиб беради.\n3. Ҳомиладор ва эмизикли аёл. Фақиҳлар ҳомиладор ёки эмизикли аёл рўза тутиш ўзи ёки боласига зарар етказишидан қўрқса, рўза тутмаслиги мумкинлигига иттифоқ қилишган.\n4. Кекса кишилар. Бунга кексайиб қувватдан қолган кишилар, тузалишига умид қолмаган беморлар, кекса кампирлар киради. Бундай кишилар кейинчалик ҳам рўза тута олмаганлари сабабли қазо қилмайдилар, балки тутмаган ҳар кунлари учун фидя берадилар. Аллоҳ таоло айтади: “Мадори етмайдиганлар зиммасида бир мискин кимсанинг (бир кунлик) таоми фидядир” (Бақара, 184). Фидя миқдори фитр садақаси миқдори билан баробардир.\n5. Ўта қаттиқ очиққан ва чанқаган киши. Агар рўзадор рўзасини очмаса, ҳалок бўлишига ёки ақли кетишига ёки баъзи сезгилари ишламай қолишига гумони ғолиб бўлса, рўзасини очиши мумкин. Сўнг ана шу тутмаган кунлари рўзасини қазосини ўташи лозим.\n6. Ҳайз ва нифос кўрган аёллар. Ҳайз ва нифосдаги аёллар рўза тутишлари мумкин эмас. Улар покланганларидан сўнг қазосини тутиб берадилар.\n24041 марта ўқилди\nДругие материалы в этой категории: « Рўзани бузувчи ҳолатлар\tАёллар учун рамазонга оид савол-жавоблар »


Хива Ипакчилик Устахоналари: Шахслар\nБош саҳифа > Шахслар\nҚуйида устахонада фаолият юритаётган шахслар ва улар ҳақида хикоялар келтирилган.\nМадрим: Устахона директори ва бўёқчи катта уста\nУстахонада иш бошлашимдан олдин Хоннинг саройларини қайта таъмирлаш билан шуғулланар эдим, лекин бюджет танг аҳволга келгандан сўнг ишдан бўшадим. Мен ҳам, бошқа ҳамшахарларим сингари Қозоғистонга ишлаш учун бордим, лекин оиламдан узоқда бўлиш менга ёқмади. Менга ипакчилик устахонасида ишлаш ёқади, айниқса ушбу ишларни ташкиллаштириб кўплаб махаллий оилаларнинг ҳаётида ижобий ўзгаришларга сабабчи бўлаётганимиз.\nСафаргул: Гилам тўқиш бўйича катта уста, дизайнер ва жамоа аъзоси.\nМен беш йил мобайнида қўлда гилам тўқиганман ва устахона очилганда гилам тўқиш бўйича бош уста сифатида устахонага таклиф қилинганман. Менга бу ерда ишлаш жуда ёқади, лекин ҳар доим ҳам осон эмас. Масалан, баъзида қизлар ўртасида келишмовчилик юзага келиб туради, бошқарув қўмитасининг аъзоси сифатида ушбу келишмовчиликларга барҳам бериш керак бўлади. Менга айниқса янги дизайнларни чизиш ёқади.\nШарофат: Сузана тўқувчи\n«Operation Mercy» ва «UNESCO» устахонани бошлашаётганда, улар бизнинг жамоа раҳбаримиз билан суҳбатлашишди ва у уларни бизнинг уйимизга жўнатди. Менинг умр йўлдошим ва ўзим ногиронмиз ва биз ҳукуматдан олаётган нафақа кичик бўлгани учун ҳаётимиз жуда оғир эди. Улар мени гилам тўқиш устахонасига таклиф қилишди ва мен у ерда 3 йил ишладим. Ҳозирда эса, сузана тўқиш устахонасида сузана тўқиш билан шуғулланаман. Менга бу жуда ёқади, чунки биз кичик хонада қизлар билан гурунг қилиб ишлаймиз. Мен устахонадан жуда миннадорман.\nМен гилам тўқиш устахонасида устахона очилгандан бери ишлайман ва табиий бўяш махоратини ўрганиб келмоқдаман. Менга ишим жуда ёқади. Ёз ойларида биз барвақт туришимиз керак, чунки кун ярмида ҳаво жуда иссиқ ва ишлаш қийин, лекин бунинг яхши томони кун иссиқ пайтида уйига бориб оилам билан бирга бўлиш имкони туғулади.


Японияда кучли зилзила, вайроналар бор Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Японияда кучли зилзила, вайроналар бор 12:10, 21 октябрь 2016\tГувоҳларнинг сўзларига кўра, зилзила шу қадар кучли бўлганки, одамлар оёқда аранг туришган.\nNHK телекомпаниясига зарар етканлиги ҳақида маълумотлар бор, қўшни бинонинг томларига зарар етган. Ер ости силкинишлари 47 дан 31 та префектурада сезилди.\nХавфсизлик мақсадида бир қатор туманларда электрпоездлар ҳаракати тўхтатилди.\nЗилзила магнитудаси ҳақида маълумот йўқ.\nЯпония миллий метеорологик агентлигининг маълумотларига кўра, зилзила кучи етти балли шкалада 6 баллни ташкил қилган.\n“Мабодо тирик қолсанг, сени яхши кўришимни унутма!”\tЎзбекистонда зилзила қайд этилди\tЯпонияда бугун тунда кучли зилзила содир бўлди\tРимдаги зилзила оқибатида мактаблар ёпилди\tБир кечада Италияда 70 маротаба зилзила содир бўлди\tФилиппин соҳилларида кучли зилзила содир бўлди\tОтправить


ЖУДОЛИК. Ҳикоя - “Китоб дунёси” газетаси сайти\n493 марта кўрилган.\nВасилий ШУКШИН, рус адиби\nЁз пайтида шувоқ ҳиди анқиб, бошинг айланадиган дамлар бўлади. Эҳ, айниқса, кечалари... Тепангда оймўма аста сузади. Юрагинг ҳапқириб кетади. Кўнгилни маст этгувчи ислар таралмиш бунақанги ойдин тунларда беихтиёр ширин, тотли хаёлларга толасан. Э, йўқ, бу ҳатто хаёл ҳам эмас – ичингга ғулғула солиб, зор-интизор этгувчи аллатовур бошқача нарса. Томорқа этагидами, қариқизлар ичидами, беркиниб оласан-да, юрагинг тушуниксиз, сирли севинчдан орзиқиб кетади. Афсус, бундай сокин тунлар ҳаётимизда кам бўлади.\nШундай кечалардан бири бутун умрга миямга михланиб қолган.\nЎшанда ўн иккида эдим. Томорқамизда тиззамни қучиб, кўзимдан ёш чиққудай бўлиб ойга термилиб ўтирардим. Ногоҳ шу яқин-ўртада кимдир йиғлаётгани қулоғимга чалинди. Аланглаб қарагандим, қўшнимиз Нечай чолга кўзим тушди.\nУшоқдай бўлиб қолган, рамақи чол оқ сурп кўйлагида алланималарни айтиб-айтиб йиғлаганча тентирарди.\nУч кун олдин Нечай чолнинг мулойим, ювош кампири ўтиб қолган эди. Чол-кампир ёлғиз ўзлари туришар, болалари ота уйини тарк этишганди.\nБировни озорлантирмаган Нечай кампир бу дунёдан жимгина кўз юмди. Қўни-қўшнилар ўлиб қолганини ҳам эрталаб билишди. “Кўрмайсанми энди... бечора Нечай кампир узилибди-ку”, – дейишди одамлар. Қабр кавлаб, кампирни тупроққа беришди, тамом-вассалом. Мен ҳозир бояқишнинг сахт-сумбати қанақалигини ҳам эслолмайман. Ҳовлисида “ту-ту-ту”лаб товуқларини чақириб юрарди. Қишлоқда бировнинг дилини оғритмаган, ҳеч кимнинг ғийбатини ҳам қилмасди. Кечагина орамизда эди, бугун эса йўқ.\n...Ўша ойдин, сурурбахш кечада ёлғиз одамга қанчалик қийин бўлишини англаб етдим. Ҳатто теварак-жавониб сўлим, она ер нечоғли илиқ, юракка ваҳм тушмаса-да, якка-ёлғиз одамга осон тутмаслик лозимлигини тушундим.\nБир бурчакка биқиниб олдим.\nЧолнинг тиззасидан пастга тушиб турган кўйлаги ой нурида кўзни олгудек оқариб кўринарди. У битта-битта одимлаб, кўзёшларини ҳалпиллама енгига артарди. У мендан сал нарига келиб ўтирди.\n– Ҳечқиси йўқ... ҳозир сал ўзимга келволай... бир дардлашамиз, – деди секин ўзига чол, аммо барибир кўзёшларини тиёлмасди. – Уч кундан бери ўзимни қўярга жой тополмаяпман. Бирор нима қилиб ўзимни чалғитай десам, ҳеч ишга қўлим бормайди.\nАста-секин у юпанди.\n– Юрагим эзилиб кетяпти, Парасковья: жилла қурса рози-ризолик сўрамадинг-а?! Дилингни сиёҳ қилган жойим бормиди? Айтиб-айтиб кетмайсанми – сал бўлсаям енгил тортардим. Энди эса армонда қолдим... Эҳ-ҳ... – Чол бир он жимиб қолди. – Мана, сени ювиб-тараб, кафанга ўраб, жойингга қўйдик. Сергей ёшулли тобут ясади. Йиғлаб-сиқтаб олдик. Тўғри, одам унча кўп бўлмади. Асал, майиз солиб, бўтқа қайнатдик. Сени Давидовнанинг ёнига, бир четга қўйдик. Жуда бопта, қуруқ ер. Ўзимгаям ўша ердан мўлжаллаб қўйдим. Ёлғиз бошимга не қилишгаям ҳайронман. Кулбаи вайронамизни михлаб, Петьканикига жўнаворсаммикин?.. Аммо юрак бетламайди: ўзи-ку яхши, хотинини... ўзинг биласан-ку, ғинг демасаям, бир тишлам нонни заҳар қилиб беради. Пешанам қурсин!.. Нима қил дейсан?\nИштонимни ҳўллаб қўяй дедим. Хаёлимда ҳозир Нечай кампир суюмли, оғир-босиқ товушида гапириб юборадигандек туюлиб кетди.\n– Бошимни қай деворга уришни билмай гарангман, – дея ҳасратланишда давом этди Нечай чол. – Бундан кўра бўйнимга сиртмоқ солганим минг марта яхши эди. Кеча тунда бирпасга кўзим илинибди, бир пайт қарасам, катакдан чиқиб келаётганмишсан, қўлингда бир ғалвир тухум. Мундай қарасам, тухум эмас, энди ёриб чиққан жўжачалар экан. Сен бўлсанг уларни битта-битта оғзингга солармишсан. Еб туриб, камига мақтаб ҳам қўярмишсан... Ё Раббим! Уйғониб кетдим, тушим экан... Сени ўзимча уйғотмоқчи бўлибман, йўқлигинг эсимдан чиқиб кетибди. Парасковьяжон... Руҳинг чирқиллаб юрибдими?! – Нечай чол тағин кўзёш қилишга тушди. Хўнграб юборса бўладими! Этим жимирлаб кетди. Бирам ўкради-ей, одамни эзворади: – Э-э-э... ув-ув... Мени ёлғиз ташлаб кетаверасанми? Бу чоли тушмагур энди қайга бош уради, деб ўйламадингми? Бир оғиз айтганингдаям майлийди, шаҳардан дўхтир етаклаб келардим... Ана, одамлар даволаняпти-ку. Э йўқ, бе йўқ, оёқни узатвординг. Буни мен ҳам эплай оламан... – Нечай чол бурнини тортиб-тортиб, кўзёшларини артди, чуқур хўрсинди. – У ёқларда бир ўзинг қийналмаяпсанми? Кўнглинг тусаса, бу ёққа чиқавергин, хўпми? Тушларимга кирасан. Майли, тез-тез кириб тур, фақат одамни қўрқитвормагин. Бир қарасанг, жўжаларни... яна ким билсин, дейсан... – Нечай бобо пичирлаб гапирганидан гапининг ярмини эшитмай қолдим. – Гуноҳ иш қилиб қўймасамми, деб қўрқаман-да... Нима қипти? Қазиб олишган ҳолатлар ҳам бўларкан-ку. Ўша Краюшкинода бир кампирни қазиб олишипти... инграб ётган экан-да. Қабрини очиб олишипти... Шу икки кундан бери қулоқ соламан, жимжитга ўхшайди. Йўқса, қазиб олмоқчи эдим... Айтишларича, одамни қаттиқ уйқу босаркан, кейин уни ҳамма ўлиб қолган, деб ўйларкан, у эса ўлмаган, шунчаки қаттиқ уйқуга кетган бўларкан...\nБу гаплардан юрагим товонимга тушди. Эмаклаб, томорқадан чиқдим-да, бобомнинг олдига чопиб бордим ва ҳаммасини оқизмай-томизмай айтиб бердим. Бобом эгнига кийимини ташлади. Икковлашиб томорқага ўтдик.\n– Ўзи билан ўзи гаплашяптими ё ўзича кампири биланми? – сўради бобом.\n– Кампири билан. Энди қандоқ қиламан, деб маслаҳат соляпти...\n– Тентирашига ўлайми, қари така. Гўрини очишдан ҳам тоймайди. Ё кайфи бормикин?\n– Йўқ, ичволса, ашула айтиб, Худони эслаб қолади, – дедим. Чолнинг бу одатини билардим.\nНечай чол қадам товушларимизни эшитиб, жим қолди.\n– Ким бор? – қатъий оҳангда сўради бобом.\nНечай чол анчагача индамай тураверди.\n– Ким бор, деяпман?\n– Сенга нима керак?\n– Сенмисан, Нечай?\n– Ҳа, нимайди...\nБиз унга яқинлашдик. Нечай чол татарчасига чордона қуриб ўтирарди, бизга ёвқараш қилди – норозилиги қовоғидан билиниб турибди.\n– Яна ким бор эди?\n– Шу ерда-да... Ким биландир гаплашдинг, ўзим эшитдим.\n– Ҳозир каттакон калтакни оламан-да, уйинггача тирқиратиб ҳайдаб соламан, ортингга қарамай ура қочасан. Оқсоқол бўлсанг, ақлингни еб қўйдингми, нима бало... Уят эмасми?\n– Мен у билан гаплашиб ўтирибман, бировга халал бермаяпман.\n– Ким билан гаплашяпсан? У йўқ, ким билан гаплашасан?! Ўлди-кетди. Ерни тагида энди.\n– У мен билан гурунглашяпти, мен эшитиб ўтирибман, – ўрланди Нечай чол. – Бировга оғир-енгили тушаётгани йўқ. Ўзинг-ку келволиб, қулоқ ташлаб қўйган...\n– Қани, кетдик, – бобом Нечай чолни ердан даст кўтариб олди. – Бизникига кирамиз, менда бир шиша қўлболасидан бор, майдалаймиз, зора енгил тортсанг.\nНечай чол қаршилик қилмади.\n– Чидолмаяпман, жўра, ҳолим қолмади.\nНечай чол олдинга тушволиб, қоқилиб-қоқилиб кетар, нуқул енги билан кўзёшларини артарди.\nМен бу ошнинг тагига босворса бўладиган ориққина, ғам адойи тамом қилган чол бечоранинг ортидан қараб туриб, кўзимга ёш келаверди, лекин бобом гарданимга тушириб қолишидан ҳайиқиб унсиз йиғлардим. Бояқиш Нечай бобога юрагим ачишиб кетди.\n– Бу бевафо дунёга кимга осон бўпти, дейсан? – деб бобом унга таскин берарди. – Кўз очиб кўрганингни ерга қўйиш осонмиди сенга? Жудоликдан дили куйганларнинг ҳаммаси марҳумларнинг ёнига қўйилаверса, нима бўлади? Унақада мен неча марта гўрга киришим керак эди? Бардам бўл. Наилож, чидайсан-да энди.\n– Раҳмим келяпти-да унга.\n– Бўлмасам-чи, раҳминг келади-да... Ҳеч ким сендан ёзғираётгани йўқ. Лекин бу дунёда ўлим деганларига чора йўқ. Сабр қиласан энди, қўлингдан келгани шу. Бир кун келиб ўзинг ҳам омонатингни топширасан. Чида.\n– Ақлим етиб турибди-куя... аммо манави ерим ёниб кетяпти, қанийди аламим босилса. Ичиб ҳам кўрдим, фойдаси бўлмаяпти.\n– Ўтиб кетади. Петька нега келмади? Анавилари-ку, олисда, лекин буниси-чи?\n– Хизмат сафарига кетибди. Ўҳ, мунчаям оғир бўлмаса, ёшулли!.. Етти ухлаб тушимга кирмаганди-я...\n– Дунёнинг ишлари шунақа экан: одам ҳаётлигида билинмаскан, ўлганидан кейин эса оҳ-воҳ қилишга тушамиз. Аммо-лекин ғам-аламдан ақлни йўқотиш ҳам... турган-битгани аҳмоқлик.\nУшбу дақиқаларда мен учун ҳалиги сокин, ойдин тун ўз фусункорлигини йўқотган, миямни банд этган соҳир хаёллар ҳам аллақаёққа гум бўлган, бояги тушуниксиз севинчдан ном-нишон қолмаганди, ахир, бир мунис аёл рихлатга кетди.\nЮзлари қошиқдай мана шу чолнинг қайғуси нафосатли оламни паналаб қўйганди. Фақат миямга аччиқ шувоқнинг гуркираган иси ўрнашиб қолган.\nБобом Нечай чолни бизникида олиб қолди.\nИкковлон полга кўрпа тўшаб, устларига пўстин ташлаб олишди.\n– Сенга бир воқеани айтиб берсам, – шивирлашга ўтди бобом. – Мана сен урушга бормагансан – у ёқларда не савдолар бўлганини билмайсан... У ёқларда, жўра... бундан беш баттарлари бўлган, мен сенга айтсам. Хуллас, гап мундай: мен санитар бўлиб хизмат қилардим, ярадорларни фронт ортига таширдик. Шу десанг, бир куни йўлдамиз, студебеккеримиз лиқ тўлган. Ҳаммаси инграйди, секинроқ ҳайдашимизни сўрайди... Ўзим қатори шўпиримиз Миколай Игринев имкон қадар равон ҳайдашга интилади, имиллаб ҳам бўлмайди: чекиняпмиз, ахир. Муюлишга етганимизда, олдимиздан бир енгил мошин чиқиб қолди. Офицери тўхта дегандек қўл силкийди. Бизга эса азроилнинг ўзи йўлдан чиқсаям, тўхтамаслик қатъий буюрилган. Тўғри-да: у ёқда яна қанча ярадорлар йўлимизга интиқ кутиб ётишибди. Ҳужум қилаётган бўлсак ҳам майлига эди, чекиняпмиз, ахир. Ғир этиб ўтиб кетдик. Енгил мошин бизни қувиб ўтиб, йўлга кўнгдаланг турволди. Офицернинг қўлида наган. Иложсиз тўхтадик. Кейин маълум бўлишича, уларнинг бир офицери оғир яраланган экан, бошқа томонга кетишлари керак экан. Кейин ҳалиги қўлида наган ушлаган офицер билан бир амаллаб ярадорни кузовга олиб ўтдик. Миколай кабинада ўтирибди: униям ёнида бир капитан бор, аҳволи чатоқ. Миколай бўлса уни бир қўли билан ушлаб олган, бир қўлида рул. Қисқаси, амал-тақал жойлашдик. Ҳалиги оғир яралангани инқиллайди, шўрлик. Бош-кўзи қонга беланган, қотиб ҳам қолибди. Етказиб боролмасак керак, деб ўйладим ўшанда. Ёшгина йигитча, лейтенант экан, соқол-муртини энди қиртишлай бошлаган бўлса керак ўзиям. Бошини тиззамга олдим – ҳарна енгил бўлсин, дегандим, лекин қаёқда!.. Госпиталга етиб келдиг-у, ярадорларни тушира бошладик... – Бобом ўҳ-ўҳлаб, жим бўлиб қолди. Попирис тутатди. – Миколай ҳам қараб турмади... Ёрдамлашди... Унга лейтенантни узатдим... “Тамом, жони узилди”, дедим. Миколай эса лейтенантнинг юзига шундоқ тикилди-ю... Ўҳ-ҳў... – Яна жимлик. Узоқ жим қолишди.\n– Нима, ўғли эканми? – секин сўради Нечай чол.\n– Ўғли экан.\n– Иҳм... – Бобом бурнини қоқиб-қоқиб ташлади.\n– Нима бўларди, кўмдик... Командиримиз Миколайга уйига бориб келиши учун бир ҳафтага жавоб берди. Кетди. Аммо-лекин хотинига ўғлини кўмганини айтмабди. Ҳужжатлари билан орденини яшириб қўйибди, бир ҳафта уйида туриб, кейин қайтиб келди.\n– Нега айтмабди?\n– Айтиб бўларканми?!.. Ўлганини билмаса, бедарак кетди, деб эшитса, жилла қурса, илинжи бўлади, мундоқ деб айтишга эса... тил бормайди. Неча марта оғиз жуфтлапти-ю, миқ этмапти.\n– Ё Раббим, ё Раббим, – яна чуқур хўрсиниб олди Нечай чол. – Ўзи тирик қолдими, ахир?\n– Миколами? Қайдам, кейинчалик бизни ҳар тарафга тарқатворишди... Хуллас, мана шунақа гаплар. Ўз жигаргўшасини-я! Айтишга осон. Ёшгина йигит-а ...кетди.\nЧоллар оғизларига толқон солволишди.\nДеразадан ичкарига ойнинг мўл-кўл, лекин совуқ тантанали ёғдуси қуйилиб турибди. Чарақлайди-я!.. Қувончми, қайғуми, фарқи йўқ – ой нур сочаверади!


Унда Равшан Эрматов бошчилигидаги Ўзбекистон делегацияси ҳам иштирок этади\nЭртага Малайзия пойтахти Куала-Лумпурда жойлашган ОФКнинг штаб-квартирасида Осиё қитъаси учун 2022 йили Қатар давлатида бўладиган жаҳон чемпионатига қуръа ташлаш маросими ташкил этилади.\nМаросимда иштирок этиш учун ЎФА Биринчи вице-президенти Равшан Эрматов бошчилигидаги делегация ҳам айни пайтда Куала-Лумпур шаҳрида бўлиб турибди. Футболимиз мутасаддиларининг қуръа ташлаш маросимидан ташқари, ОФК раҳбарияти билан учрашиш, қатор масалалар бўйича мунозаралар олиб бориш режалари ҳам бор.\nҚуръага келсак, ЖЧ саралаш ўйинларида қитъамизнинг 40 та терма жамоаси 8та гуруҳга ажратилган ҳолда иштирок этади.\nИюнь ойидаги ФИФА рейтингига кўра терма жамоалар бешта саватчага бўлинган. Рейтингда у қадар юқорида жойлашмаган Ўзбекистон миллий терма жамоаси иккинчи саватчага муносиб кўрилди.\n1-саватча: Эрон, Япония, Жанубий Корея, Австралия, Қатар, БАА, Саудия Арабистони, Хитой.\n2-саватча: Ироқ, ЎЗБЕКИСТОН, Сурия, Ливан, Уммон, Қирғизистон, Вьетнам, Иордания.\n3-саватча: Фаластин, Ҳиндистон, Баҳрайн, Таиланд, Тожикистон, КХДР, Хитой Тайпейи, Филиппин.\n4-саватча: Туркманистон, Мьянма, Гонконг, Яман, Афғонистон, Мальдив ороллари, Қувайт, Малайзия.\n5-саватча: Индонезия, Сингапур, Непал, Бангладеш, Мўғулистон, Гуам, Камбожа, Шри-Ланка.\nХабарингиз бор, саралаш ўйинлари шу йил 5 сентябрь куни старт олади ва келаси йилнинг 9 июнига қадар давом этади. Гуруҳ ғолиблари ва гуруҳларда энг яхши натижа қайд этган тўртта иккинчи ўрин эгалари кейинги босқичга йўл олади\nКиритилди: 23:00 16.07.2019. Ўқилди: 944 марта. Фикрлар сони: 0 та.\nРоссияда 6 ўзбек террорчиликда айбланмоқда


03:38 27 Феврал 2021\nПарчаланган АҚШ ташқи дунё учун хавфлироқ бўладими?\nСўнгги пайтларда чуқурлашиб бораётган ички сисёсий инқироз АҚШни ташқи дунё учун янада хавфлироқ қилади деган фикрлар янграмоқда.\nАмерикада президент сайловлари яқинлашгани сари, кутилмаганлик омили муҳим. АҚШда “октябрь совғаси” ҳақида гапиришни ёқтиришади. Яъни номзодларнинг тақдирини ҳал қилувчи бирор бир ҳодиса ёки маълумот.\nМустақиллик - Россия бу масалада Германияга ёрдам бера олмайди\nГермания ўзи қарор қабул қила олмасдан жавобгарликни Россияга юкламоқда - бу уларнинг ушбу масалада мустақил эмаслигидан дарак беради.\nКремлнинг айёрона режаси: Трампни қутқариш учун Американи вайрон қилиш\nРуслар Американи нафақат ўз ОАВларида, балки америка ижтимоий тармоқларида “бу ҳаммаси эмас” парчалашмоқда, яъни Америка шаҳарлари кўчаларида ҳамми, дея савол билан юзланади эксперт.\nШаҳзода ва президент - Путин ва Муҳаммад муносабатлари нега АҚШ оромини бузмоқда\nПандемиядан кейин дунё етакчиларининг биринчи йирик учрашуви ноябр ойининг охирида Ар-Риёдда бўлиб ўтади - албатта, “Катта йигирмалик” саммити назарий жиҳатдан кейинга қолдирилиши мумкин\nГўл инглизлар ўз мамлакатларини ҳийлагар руслардан ҳимоя қилишни билишмайди! Британияда ниҳоят жамоат палатаси разведка ва хавфсизлик қўмитаси ҳисоботи эълон қилинди: у Россиядан эсаётган таҳдидлар ва мамлакатимизнинг орол ишларига аралашувига бағишланган.\nМихаил Ефремов қисмати кимга ибрат бўлиши керак\n8 июн куни Михаил Ефремовни автоҳалокатга олиб келган алкоголизм эмас, балки ўзига нисбатан виждонли бўлишни истамаслиги ёки аниқроғи, имконсизлиги.\nБир вақтлар СССРга қарши курашда АҚШ Хитойни ўзига иттифоқчи қилиб олгани каби, энди Хитойга қарши курашда АҚШ Россияни ўзига ҳамкор қилишга бел боғлади.\nАгар имконият пайдо бўлса, коронавирусга қарши эмланасизми?\nҲозирча бир қарорга келганим йўқ


ОФК расмий саҳифаси “Насаф” юлдузини эътироф этди! - EFFECT.UZ\nОФК кубоги ярим финал босқичи доирасида “Насаф” клуби ўз майдонида “Ли Ман” жамоасини қабул қилди.\n“Марказий” стадионида бўлиб ўтган баҳсда “аждарлар” 3:2 ҳисобида зафар қучди. Иккинчи гол 26-дақиқада Ҳусайн Норчаев томонидан киритилди.\nБу орқали ҳужумчи турнирдаги голлари сонини 7 тага етказиб олди.\nОФК расмий сайти “Инстаграм” саҳифаси орқали Норчаевнинг суратини жойлади.\nМаьлумот учун, Норчаев ушбу мавсум ОФК кубогида 6та ўйинда 7голга муаллифлик қилди. Таъкидлаш керак ҳозирда футболчи эндигина 19 ёш.\nTeglar:instagram, Насаф, Норчаев, ОФК\nРоналду ҳеч қачон "Ювентус" руҳиятга мослашмаган


Ибну-л-Касир (р.ҳ)нинг сийрат китоби ҳақида 10.11.2016\nКаъба ичида нима бор? 18.05.2016\nМол буйрагини еса бўладими? 04.01.2016\nСиҳоҳи ситта соҳиблари табаа тобеин бўлишганми? 12.12.2015\nЖума кечаси қачон киради? 20.11.2015\nБулим Бошқа мавзулар\nВа алайкум ассалом. Ҳақиқатан, садақа инсон бошига келган ва келиши мумкин бўлган бало-офатларни қайтариши ҳақида ривоятлар бор. Лекин садақани ҳам энг муносиб одамга бериш керак. Чунончи, тиланчиликни касб қилиб олганларга эҳсон қилинмайди. Ҳозир кўча-кўйда садақа сўраб юрганлар унча-мунча одамлардан кўп пул топади. Албатта, тиланчилик орқасидан. Шунинг учун теварак-атрофга теранроқ назар ташласак, сўрамаса ҳам аслида муҳтож инсонлар борлигини кўрамиз. Ана шундай одамларни топиб, ўрнига сарф қилинса, садақадан кўзланган мақсад ҳосил бўлади.\n12.9.2019 8072 Батафсил\n25.8.2019 7410 Батафсил\n10.8.2019 6116 Батафсил


СЭОА марказий штаби: 4 февраль холатига кура Узбекистонда коронавирус умуман кайд этилмаган – Дарё уз Янгиликлар\nГлавная / Жамият / СЭОА марказий штаби: 4 февраль холатига кура Узбекистонда коронавирус умуман кайд этилмаган\n06.02.2020\tЖамият Comments Off on СЭОА марказий штаби: 4 февраль холатига кура Узбекистонда коронавирус умуман кайд этилмаган 29 Показы\nСогликни саклаш вазирлиги хузуридаги Санитария-эпидемиологик осойишталик агентлигининг коронавирусга карши марказий штаби 4 февраль холатига кура навбатдаги маълумотни эълон килди\nСанитария-эпидемиологик осойишталик агентлиги томонидан 2020 йилнинг 4 феврал куни олинган расмий маълумотларга кура, Хитой Халк Республикасида жами 20471 нафардан ортик фукаролар касалланиб, кунлик усиш 18,8 фоизни (3233 нафар) ташкил этмокда. 425 нафар фукаро ушбу касалликдан вафот этган.\nЖорий йилнинг 3 феврал куни Агентликнинг вирусология лабораториясига 60 нафар фукародан коронавирус инфекцияси лаборатория тахлили учун намуналар келтирилди. Январь ойидан бошлаб коронавирус инфекциясига 215 нафар фукаролардан намуналар келган. Ушбу намуналарда коронавирус инфекцияси топилмаган.\nУзбекистон Республикаси Согликни саклаш вазирлиги хузуридаги Санитария-эпидемиологик осойишталик агентлигининг коронавирусга карши марказий штаби жорий йилнинг 4 февраль холатига кура, Узбекистон Республикасида коронавирус касаллиги умуман кайд этилмаган.\nУзбекистондан Хитойга ва Хитойдан Узбекистонга авиапарвозлар вактинчалик тухтатилган.\nАгентликнинг маркази штаби мутахассислари томонидан 71-276-49-66, 71-276-46-65 ишонч телефонлари оркали мурожаат килганларга тушунтиришлар, аник маълумотлар ва зарур тавсиялар бериб борилмокда. Шу кунгача жами 1642 та мурожаатларга жавоб берилган.\nИ.Каримов номидаги Тошкент халкаро аэропортига жорий йилнинг 3 февраль куни хорижий давлатлардан 33 та самолёт кабул килинган, 4441 нафар фукаролар санитария-карантин пунктларида термометриядан утказилган.\nТемир йуллари АЖ марказий Санитария-эпидемиология хизматига карашли 6 та санитария-карантин пунктидан 3 та поездда жами 497 нафар фукаролар утишган, шулардан 62 нафарини хориж фукаролари ташкил этади. Тана харорати кутарилган беморлар аникланмаган.\nДавлат чегара кесишиш пунктларидаги санитария-карантин пунктлар оркали 1626 та автотранспортлар, 23468 нафар фукаролар утказилган, шулардан 11971 нафари чет фукаролари хисобланади. Тана харорати кутарилган фукаролар аникланмаган.\n2020 йилнинг 4-5 февраль кунлари Узбекистонга Хитой Халк Республикасининг Пекин шахридан 2 та хамда Ухань провинциясидан 1 та чартер рейслар амалга оширилади.\nДастлабки рейс Пекин шахридан амалга оширилди хамда унда 250 нафар фукароларимиз олиб келинди. Бирламчи текширувларда уларнинг хеч бирида коронавирус аломатлари аникланмади.\nХитойдан олиб келинган ватандошлар коронавируснинг Узбекистонга кириб келиши ва таркалишининг олдини олиш, хавфсиз санитария-эпидемиологик холатни таъминлаш хамда ахоли саломатлигини мухофаза килиш максадида махсус тайёрланган тиббиёт муассасасига жойлаштирилади.\nМахсус тайёрланган муассасаларда барча зарур шароитлар яратилган. Жумладан, урин-жойлар, озик-овкатлар, зарур дори-дармонлар, диагностика, дезинфекция ва шахсий химоя воситалари билан таъминланган.\nФукароларнинг барчаси Жахон согликни саклаш ташкилоти тавсиясига кура 14 кун давомида (касалликнинг яширин даври давомида) лаборатория ва тиббий текширувлардан утказилади. Мазкур тадбирларга Согликни саклаш вазирлигидан соханинг етакчи мутахассислари жалб этилган, улар тегишли тартибда касбий тайёргарликдан утказилган.\nФукаролар якинлари билан телефон оркали аудио-видео мулокот олиб бориш имкониятига эга булишади, дейилган маълумотда.


Ерте сөнген жулдыз » Informaсiyalɩq portal\nФурқатты «Нөкис-ФМ» радиосына келгенимнен баслап таныйман. Университетте оқыған гезимизде бизлерден еки-үш курс төмен оқығанын билемен. Бирақ, инсан сыпатында радиоға келип жақсы танып басладым. 2016-жылдың май айы еди. Ол ўақытлары оның сайты бар екенинен улыўма хабарым жоқ. «Нөкис-ФМ»де ноябрь айынан баслап «Qaraqalpaqstan-online» атамасында күнине еки мәрте берилетуғын информациялық еситтириў таярлап басладық. Информацияның көбисин Фурқаттың kruz.uz сайтынан алатуғын едим. Күниге еки мәрте эфирге шыққаннан соң информацияның бәри қағаздың бетинде қалып, кейин оны қайта табыўдың илажи жоқ еди. Ол ўақытлары «Нөкис-ФМ» радиосының сайтына эфирден оқылған информация сайтқа жайластырылмайтуғын еди. Сонша мийнет қағазда қалмасын деп Фурқаттан сайт ашыўға кеңес сорадым. Ол майда-шүйдесине шекем еринбестен отырып, саатлап түсиндиретуғын еди. Былайынша қарағанда, тағы бир информациялық сайт ашылса оның сайтына бәсекилес болыўы керектей, бирақ бизлер өз-ара дос едик. Фурқаттың makan.uz’дың ашылыўында берген бийминнет жәрдеми, қәдирли кеңеслери ушын да қаттыға ҳүрмет ететуғын едим. Сайт ашылып жумысы баслағаннан кейин де көп қыйыншылықлар болды. Фурқаттың телефонын тындырмайтуғын едим…\nӨткен жылдың августинен баслап Фурқат, мен karinform.uz сайтлары ушын сайтларымызды мәмлекетлик дизимнен ҒХҚ сыпатында дизимнен өткериў керек болды. Үшеўимиз енди қәйтсек болады, деп көп ўақыт бас қатырдық. Себеби, мәмлекетлик дизимнен ҒХҚ болып сайтты дизимнен өткериў ушын юридикалық шахс болып дизимнен өтиў керек еди. Жақында makan.uz’ ды ЖШЖ болмай-ақ физикалық шахс сыпатында мәмлекетлик дизимнен өткердим. Қуўанышымды қалған еки сайттың балларына да айттым. Фурқат буннан соң api.uz’ға ҳүжжетлерин тапсырды. Кешеги ҳәпте Лола апа агентликтен қоңыраў етип билип бериңда бизиң гүўалық не болған екен, - деп еди. Қоңыраў етсем, олар комиссияға киритилди. Жақында гүўалық бериледи,- деген еди. Фурқат сол гүўалықты көре алмай кеткенине қәншелли өкинишли екенимди жеткере алмайман… Жаңарақта сол агентликтен телеграмыма хабар келди, - «Жақында kruz.uz’ға гүўалық бериледи», - деген…….\nӨткенде бир сөйлесип отырғанымызда, - Лола апа мен кишкене гезимде газета жей беретуғын болғанман, сөйтип ҳәзир енди сайт ислеп атырғанымды көрип, бир әжағам, - егер де сен сайтыңның арқасында жақсы болып кетсең балаларыма өзим мәжбүрлеп газет жегиземен )), деген екен. «Нөкис-ФМ»де отырып көп нәрселерди ойласқанбыз. Екеўимиз алма-гезек районның сайтларын критикалап мақала жазатуғын едик. Ҳәкимияттың сайтларын ишимиз писип емес, халықта информацияға қол жетимлиликтиң болғанын, ҳәкимиятлар өзлери ислеп атырған жумысларын халыққа жеткере алыўын қәлейтуғын едик. Оның, - мен күнде-күнде отырып районның сайтларын ашып көремен, ана сайт ислеп атыр, мына сайт улыўма «қалды», - дегени есимде. Жақсы ислеп атырған сайтлардың ҳәкимлерин мақтайтуғын еди. Оның тек кәсиби емес, жаны да журналист еди.\nСайты оның жан жүреги. Жаслар аўқамында ислеп атырғанын да қаттыға жақсы көретуғын еди. Аўқамдағы жумысын сайтында ислегени сыяқлы шын кеўилден, бар ықласы менен ислейтуғын еди. Айлыққа емес, өзи сол жумысынан рәҳәтленип атырғаны ушын да шын ықласы менен иследи. Көплеген илажлар өткерди. Жаслар аўқамда пресс-клуб шөлкемлестирди. Ең белсенди журналист, ҳәмме нәрсеге үлгере алатуғын шаққан инсан…\nБәрин айтып, оның Қарақалпақстан журналистикасын оятыўға қосқан үлесин айтпай кетиў мүмкин емес. Қарақалпақстанда информациялық, жеке шахсқа тийисли биринши сайт kruz.uz. Информациялық интернет-журналистиканың оянып, туңғыш қәдем атыўы Фурқат Юсуповтың белсенди журналистлик жумысы менен басланды. Ҳәзир сезимге берилип қатты кетип айтып атырған болсам Университеттеги журналистика бөлиминиң муғаллимлери бул бойынша дурысын айтар…\nШөгип баратырған қызды қутқараман деп өзи кеткен деп еситип атырмыз. Оның бундай ислеўине көзим толық жетеди. Ол сондай ақ көкирек, ҳәмийше инсанларға жәрдемге таяр. Бир-еки күнликте, - бир жорам келип алып кетеди, өзим бир жаққа баратыр едим, илтимас мына ақшаны берип қойың, - деп, жумыс бетиме келип кетти… еле исленбеген қанша жумысларың, жақсылықларың қалып кетти Фурқат?! Қәне еди бул болып атырған ўақыялардың бәри өтирик болып шықса…\nДостымыздың ата-анасына, туўған-туўысқанларына сабыр тилеймиз!\nСени ҳәмийше ядымызда сақлаймыз. Қарақалпақ журналистикасында атың мәңгиге қалады достым…\n8-07-2018, 23:05 |\nҚарақалпақстандағы ҳәкимият сайтларының январь айы бойынша баҳасы\n«Тым-тырыс уйқылап қалған» Нөкис қаласы ҳәкимиятының рәсмий сайты «оянды»!\nСурхандәрья ҳәкими Telegram’дағы номерин мәлим етти. Қарақалпақстанда базы бир\n«Нөкис-ФМ» радиосының редакторы Улбоған Еримбетова «Алтын қәлем» сыйлығын жеңип


Тадбирлар самара берганида оилавий ажримлар кўпаярмиди? - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nТадбирлар самара берганида оилавий ажримлар кўпаярмиди?\nБундан икки-уч йил аввал Навоий шаҳридаги Меҳрибонлик уйида 60 нафардан ортиқ тарбияланувчи бор эди. Ҳозир уларнинг сони 122 нафарга етган. Меҳрибонлик уйида болалар кўпайгани оилавий ажримлар сони ошганидан далолат. Хусусан, жорий йилнинг 9 ойи давомида Навоий вилоятида 664 та оиланинг никоҳи бекор қилинди. Бу ўтган йилнинг шу даврига нисбатан 36 тага кўпдир.\nОила мустаҳкамлиги — жамият ривожи кафолати. Шу боис юртимизда оилалар мустаҳкамлигини таъминлаш, уларнинг манфаатларини ҳимоя қилиш давлат сиёсатининг энг устувор йўналишларидан бири. Жумладан, 2018 йил 2 февралда Президентимиз томонидан «Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида»ги фармон имзоланди. Фармон асосида Республика «Оила» илмий-тадқиқот маркази иши янгидан йўлга қўйилди. Маҳалла фуқаролар йиғинларининг диний маърифат ва маънавий-ахлоқий тарбия масалалари бўйича маслаҳатчиси лавозимлари тугатилиб, ўрнига хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассис лавозими жорий этилди. Бу лавозимларга ҳаётий тажрибага эга бўлган муносиб номзодлар тайинланиб, улар жорий йилнинг апрель ойидан ҳудудларда ўз ваколатлари доирасида ишларни бошлаб юборишди.\nХўш, нега унда оилавий ажримлар сони камаймаяпти? Вилоятнинг Хатирчи туманида ҳам оила бузилиш ҳолати ўтган йилнинг шу даврига нисбатан 9 тага кўпайган ва 84 тани ташкил этади. Туман маҳаллаларида хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассислар фаолиятида жонланиш борми?\nТумандаги мавжуд 68 та маҳалла фуқаролар йиғинининг ҳаммасида бундай мутахассислар фаолияти йўлга қўйилган, — дейди Хатирчи тумани ҳокими ўринбосари, туман хотин-қизлар қўмитаси раиси Замира Маматова. — Ҳозиргача уларнинг саъй-ҳаракати билан ажрим ёқасига келиб қолган 318 та оила ярашди. Бироқ 12 та маҳаллада ажралиш кўпайган. Таҳлилларга кўра, ажримларга, асосан, эркакнинг ҳеч қаерда ишламаслиги, ичкиликка берилгани, қайнона-келинлар ўртасидаги келишмовчиликлар сабаб бўлмоқда. Бундай ҳолатларнинг олдини олиш мақсадида ҳар бир нотинч хонадонга кириб, оила аъзолари билан яккама-якка суҳбатлашиб, вазиятни ўрганяпмиз. Апрель ойида 57 та оилани назоратга олган эдик. Улар билан доимий мулоқот олиб борилмоқда. Натижада бундай оилалар сони камаймоқда. Жумладан, апрель-сентябрь ойларида йиллар давомида нотинч бўлган 32 та оиладаги ижтимоий-маънавий муҳит яхшиланди, 25 таси билан мулоқотни давом эттиряпмиз.\nСуҳбатдошимиз таъкидлаганидек, моддий шароит, рўзғорда эркакнинг боқувчилик вазифасига лоқайдлиги, ҳеч қаерда ишламаслиги ҳам бугун ажримларнинг бош омили. Шуни назарда тутган ҳолда, нотинч оиладаги аёлнинг бандлигини таъминлашга эътибор қаратиляпти. Айни пайтгача туман Бандликка кўмаклашиш маркази билан ҳамкорликда 1670 нафар хотин-қиз ишга жойлаштирилди.\n— Хатирчига кўчиб келганимга 16 йил бўлди, — дейди «Самарқанд» маҳалласидан Малика Мамедова. — Яшаш жойимиздан рўйхатга ўтиш масаласини йиллар давомида еча олмадим. Паспортимнинг муддати ўтиб, биометрик паспорт ололмагандим. Маҳалламиз ва туман хотин-қизлар қўмитаси ёрдамида 2018 йил 28 апрелда ҳозир яшаётган манзилим — Заргар кўчаси 7-уйга рўйхатга олиндим, биометрик паспортга ҳам эга бўлдим. Жамоатчилик асосида ишга жойлашиб, маош ҳам оляпман.\nМ. Мамедованинг кам таъминланган оила ҳисобида туриши инобатга олиниб, Ўзбекистон Республикаси фуқаролиги паспортини олишдаги жарима ва тўловлар туман хотин-қизлар қўмитаси томонидан амалга оширилди.\nМаълумотларга кўра, туман хотин-қизлар қўмитаси, «Оила» илмий-амалий тадқиқот маркази, Фуқароларнинг ўзини ўзи бошқариш органлари фаолиятини мувофиқлаштириш бўйича туман кенгаши ва маҳаллалар ҳамкорлигида жойларда йил бошидан буён оилаларнинг ижтимоий-маънавий муҳитини яхшилаш мақсадида 428 та тадбир ташкил этилган. Бироқ тақдир йўлларини чигаллаштирувчи, бегуноҳ гўдакларни тирик етимга айлантирувчи, Меҳрибонлик уйлари тарбияланувчилари сафини кенгайтирувчи, Аршни ларзага солувчи ҳолат — оилавий ажримлар камаймас экан, бу тадбирлар ўз самарасини бераяпти, дея олмаймиз.\nАвтор: кўрсатилмаган / Манба: Холбиби САФАРОВА / Кўришлар: 240


V ОСИЁ СОҲИЛ ЎЙИНЛАРИДА - Ўзбекистон овози газетаси\nВьетнамнинг Да Нанг шаҳри қитъа миқёсидаги йирик мусобақа — V Осиё соҳил ўйинларига мезбонлик қилди. Унда қирқдан зиёд мамлакатдан икки мингдан ортиқ спортчи 22 спорт тури бўйича ғолиблик учун ўзаро куч синашди. Осиё соҳил ўйинларида ҳамюртларимиз футбол, кураш, муайтай ва самбо бўйича ўз маҳоратларини намойиш этдилар.\nҚувонарлиси, мусобақа дастуридан жой олган кураш беллашувларида ҳамюртларимиз икки олтин ва бир кумуш медалга сазовор бўлди. Жумладан, эркаклар ўртасида Миржон Тўхтаев (66 кг) ҳиндистонлик Кунал Сежвал, Хитой-Тайпейи вакили Хао-Ченг Чанг ва эронлик Гхамбарали Гхамбарийни мағлубиятга учратиб, олтин медаль билан тақдирланди.\nЯна бир полвонимиз Суҳроб Худойбердиев (73 кг) суриялик Мунзер Жарида, вьетнамлик Конг Нгуен Тан, филиппинлик Ллойд Деннис Катипон ва туркманистонлик Нуряғди Жепбаровни енгиб, шоҳсупанинг энг юқори поғонасидан жой олди.\nҲамюртимиз Муҳаммадали Шамсиддинов (81 кг) эса терма жамоамиз жамғармасига кумуш медаль тақдим этди.\nОсиё ўйинларининг самбо беллашувларида ҳам вакилларимиз муваффақиятли иштирок этишди. Жумладан, Илҳомжон Йўлдошев (93 кг) финалда қозоғистонлик Алибек Зекеновни енгиб, олтин медалга сазовор бўлди. Шунингдек, самбочиларимиздан Маликабону Мирзаева (56 кг), Санемойим Эркинбоева (+72 кг), Истам Қудратов (74 кг)лар шоҳсупанинг учинчи поғонасидан жой олди.


Мали: ноёб тарихий қўлёзмалар тақдири номаълум - BBC Uzbek - Dunyo\nМали: ноёб тарихий қўлёзмалар тақдири номаълум\nСўнгги янгиланиш 30 январ 2013 - 11:53 GMT\nТимбуктудаги қўлёзмалар асрлар оша ҳужумлардан сақлаб келинган.\nФранция қўшинлари Малида исломий жангариларга қарши ҳарбий амалиётларини давом эттириб, тун оша мамлакат шимолидаги Кидал шаҳрига кириб борганлар. Аввалроқ қўшинлар жангариларни пойтахт Тимбуктудан сиқиб чиқаришганди.\nЖангарилар Тимбуктуни тарк этиши ортидан, пойтахтдаги Аҳмад Бобо Институтининг тақдири халқаро ҳавотирларга сабаб бўлган. Институт кутубхонаси аксари араб тилида бўлган минглаб тарихий қўлёзмаларга эга.\nБаъзи хабарларга кўра исломий жангарилар бу ҳужжатларни вайрон қилган ва кутубхонага шикаст етказган.\nАсрлар оша оврўполиклар Саҳрои кабир четидаги Тимбукту шаҳрини жаҳондаги энг сирли ва қўл етмас жойлардан бири деб кўриб келишган.\nБунга асосан Тимбуктунинг Африка олтин савдосидаги роли сабаб бўлган. Бу шаҳар йироқдаги беқиёс бойликка эга ўлка деб тасаввур қилинган.\nАйни дамда Тимбукту илм-фан маркази ҳам эди. Ундаги Санкорай Университети, марокашликлар 1590 йилларда эгаллаб олгунча, Африкадаги энг асосий таълим марказларидан бири бўлган.\nЛекин, муҳим қўлёзмалар шаҳарда ва атрофдаги қишлоқларда сақланиб қолган, ва ҳатто ғорларга ё қум остига яширилган.\nБугунда Тимбуктуда камида 100 мингта тарихий ҳужжатлар бор, баъзилар аслида бу сон уч баравар кўп эканига ишонадилар. Бу қўлёзмалар илми нужум, мусиқа, дин ва бошқа илмий мавзулар ҳақида бўлиб, аксар қисми ҳар доим хусусий эгалар қўлида бўлиб келган.\nБугунда энг машҳур оммавий коллекция Аҳмад Бобо Институтида сақланади, уларнинг сони 30 минг атрофидадир. Ҳужжатларнинг 95 фоизи араб тилида.\n1960 йилларда Жанубий Африка дастаги билан барпо этилган институт 2009 йилда замонавийроқ бинога кўчиб ўтганди. Аммо, Тимбуктуда бошқа муҳим коллекциялар ҳам мавжуд - улардан бири Мамма Ҳайдара Мемориал Кутубхонасидир.\nТимбуктуликлар асрлар оша бу минглаб бебаҳо ва нозик қўлёзмаларни инсоний можаролар ва ҳужумлардан сақлаб келишган.\nЭндиликда исломий жангарилар Тимбуктуни тарк этишар экан, Аҳмад Бобо Институтидаги ноёб коллекцияга шикаст етказилгани борасида хабарлар пайдо бўлган, бироқ қанча қўлёзма ва қай даражада зарар етказилгани борасида маълумот ҳозирча кам.\nАйни дамда француз қўшинлари Мали шимолидаги Кидал шаҳрига кириб боришган, бу исломий жангарилар қўлидан тортиб олиниши режаланган охирги йирик шаҳардир.\nФранцуз аскарлари ҳозирда Кидал аэропортини назорат қилишмоқда, тун оша у ерга бир неча учоқлар ва тикучарлар қўнган.\nИсломий жангарилар аллақачон шаҳарни тарк этишгани айтилади. Франция ва Мали қўшинлари мамлакат шимоли бўйлаб юриб, аввалроқ Гао ва Тимбуктуни деярли ҳеч қандай қаршиликсиз қўлга киритганлар.\nМалининг собиқ мустамлакачиси бўлган Франция бир ой аввал исломий жангарилар Мали жанубига таҳдид солиши ортидан ҳарбий амалиётларни бошлаганди.


Кобулда портлаш: мактаб ўқувчилари ҳалок бўлди. Ғани “Толибон”ни айбламоқда | Qalampir.uz\nКобулда портлаш: мактаб ўқувчилари ҳалок бўлди. Ғани “Толибон”ни айбламоқда\nОлам\t09 Май 09:02 6858\nКеча, 8 май куни Афғонистон пойтахти Кобулда қатор портлашлар юз берди. Оқибатда камида 40 киши ҳалок бўлди. Бу ҳақда “Reuters” ёзмоқда.\nМаълум қилинишича, воқеа шаҳар мактабларидан бирида содир бўлган ва вафот этганларнинг асосий қисмини 11-15 ёшдаги ўқувчи қизлар ташкил этган.\nАфғонистон Ички ишлар вазирлигига кўра, ушбу портлаш оқибатида камида 52 киши жароҳат олган. Уларнинг кўпчилиги мактаб ўқувчилари.\nАфғонистон Президенти Ашраф Ғани воқеани теракт (террорчилик ҳаракати) деб баҳолаган ва бунда “Толибон” ҳаракатини айблаган. Бунга жавобан, “Толибон” ўзларининг портлашларга алоқаси йўқлигини айтиб, воқеани қоралаган.\nҲозирча ҳеч ким портлашлар учун жавобгарликни ўз зиммасига олмади.\nЭслатиб ўтамиз, май ойининг бошида мамлакатнинг Логар вилоятида ҳам бомба портлаши оқибатида камида 30 киши ҳалок бўлди ва 60 га яқин одам жароҳат олди. Бу воқеа Америка коалицияси қўшинларининг Афғонистондан чиқарилиши бошланган куннинг эртасига содир бўлган.\n28 Ноябрь 13:57 70514\n29 Ноябрь 14:43 59551\n30 Ноябрь 10:55 40846\n29 Ноябрь 12:05 25797\n28 Ноябрь 09:52 23567


Поездга чипта сотиб олиш\n«Байбол» компанияси поезд чипталарини тез ва кулай усулда фойдали сотиб олишга ёрдам беради! Бизнинг хизматимиз сиз учун кулай жунаш санасини ва оптимал нархлар тарифларини танлаб беради. Куйидаги шаклда киритинг: келайдиган шахар,жунайдиган кун ва "Чипталарни босиш" тугмачасини босинг. Йулингиз бехатар булсин.\n"Поездга чипта сотиб олиш буйича" курсатмалар


Акмал Саидов: «Ўзбекистоннинг Ислом ҳамкорлик ташкилоти билан алоқалари фаоллашди» – Imom Buxoriy xalqaro ilmiy-tadqiqot markazi\nHome / ЯНГИЛИКЛАР / Акмал Саидов: «Ўзбекистоннинг Ислом ҳамкорлик ташкилоти билан алоқалари фаоллашди»\n07/10/2019\tЯНГИЛИКЛАР 154 кўрилган\nМамлакатимиз йирик халқаро анжуман арафасида турибди. Жорий йил 7-8 октябрь кунлари Тошкент шаҳрида Ислом ҳамкорлик ташкилоти Инсон ҳуқуқлари бўйича мустақил доимий комиссиясининг «Тинчликсевар, демократик жамиятлар барпо этиш ва барқарор ривожланиш йўлида ёшлар ҳуқуқларини рағбатлантириш ва ҳимоя қилишнинг аҳамияти» мавзусидаги йиллик 6-семинари бўлиб ўтади.\nМазкур нуфузли халқаро анжуманнинг моҳияти ва аҳамияти ҳақида ИҲТнинг Инсон ҳуқуқлари бўйича мустақил доимий комиссияси раиси, Инсон ҳуқуқлари бўйича Ўзбекистон Республикаси Миллий маркази директори Акмал Саидов билан суҳбатлашдик.\n– Ушбу халқаро семинар ташаббускорлари Ўзбекистон Республикаси Ҳукумати, Ислом ҳамкорлик ташкилотининг Инсон ҳуқуқлари бўйича мустақил доимий комиссияси ва БМТнинг Инсон ҳуқуқлари бўйича Олий комиссари Бошқармаси ҳисобланади, – деди А.Саидов. – Унда Ислом ҳамкорлик ташкилотининг Инсон ҳуқуқлари бўйича мустақил доимий комиссияси аъзолари, халқаро экспертлар, Ислом ҳамкорлик ташкилотига аъзо ва кузатувчи мақомидаги 50 дан зиёд давлат, шунингдек, инсон ҳуқуқларини ҳимоя қилиш бўйича миллий институтлар вакиллари иштирок этади.\nСеминарда, хусусан, Афғонистон, Бангладеш, Бирлашган Араб Амирликлари, Буркина-Фасо, Габон, Гвинея, Гамбия, Жазоир, Жибути, Иордания, Индонезия, Комор ороллари Иттифоқи, Мавритания, Малайзия, Мали, Марказий Африка Республикаси, Марокко, Миср, Мозамбик, Нигерия, Озарбайжон, Покистон, Саудия Арабистони, Сенегал, Серра-Леоне, Судан, Сомали, Того, Тожикистон, Тунис, Туркия, Туркманистон, Уганда, Чад, Эрон, Яман, Ўмон, Қирғизистон, Қозоғистон, Қувайт каби мамлакатлардан иштирокчилар таклиф этилган.\nБундан ташқари ушбу формумда БМТ, ЮНЕСКО, ЮНИСЕФ, Бутунжаҳон соғлиқни сақлаш ташкилоти, Европа Кенгаши каби нуфузли халқаро ташкилотларнинг экспертлари ҳамда инсон ҳуқуқларини ҳимоя қилиш бўйича миллий муассасалар мутахассислари қатнашади.\nХалқаро анжуманнинг асосий ташкилотчилари ҳақида сўз борганда, авваламбор, Ислом ҳамкорлик ташкилоти (ИҲТ) ҳақида мухтасар тўхталиш лозим. ИҲТ 1969 йил 25 сентябрда Марокаш пойтахти Роботда ўтказилган ислом давлатлари раҳбарларининг биринчи йиғилишида ташкил этилган. Бу йил ушбу ташкилот тузилганига 50 йил тўлди.\nЎзбекистон 1995 йил октябрь ойида мазкур ташкилотга кузатувчи, 1996 йил 2 октябрдан бошлаб тўлақонли аъзо сифатида қабул қилинган.\n– Ўзбекистон ва ИҲТ ўртасидаги ўзаро ҳамкорлик алоқалари ҳақида сўзлаб берсангиз?\n– Бу ўринда аввало Ўзбекистон 2015 йил 14 декабрда ИҲТнинг янги Низомига қўшилганини таъкидлаш лозим. ИҲТ Низоми 2016 йил апрелида Ўзбекистон Республикаси Олий Мажлиси томонидан ратификация қилинган.\nЎзбекистон томони ИҲТни муқаддас динимизни тинчлик ва тараққиёт омили сифатида эътироф этадиган ислом дунёси мамлакатларининг нуфузли ва самарадор форуми сифатида эътироф этади. Шу боис мазкур Ташкилотнинг мустаҳкамланиши ва ўзаро муносабатларимиз изчил равнақ топишидан манфаатдормиз.\nИҲТ саммитлари ва ИҲТ Ташқи ишлар вазирлари кенгашининг йиллик сессияларида мамлакатимиз расмий делегациялари мунтазам қатнашиб келмоқда. Айниқса, кейинги йилларда Ўзбекистоннинг ИҲТ билан ҳамкорлиги фаоллашди ва ўзаро муносабатларнинг янги босқичига кўтарилди.\nБунда 2016 йил 18-19 октябрь кунлари Тошкент шаҳрида бўлиб ўтган ИҲТ Ташқи ишлар вазирлари кенгашининг 43-сессияси алоҳида аҳамият касб этди. Ўзбекистон Республикаси Президенти Шавкат Мирзиёев ушбу сессиянинг очилиш маросимидаги нутқида Ўзбекистон ИҲТ Ташқи ишлар вазирлари кенгашига раислик қиладиган даврдаги (2016 йил октябрь ойидан – 2017 йил июль ойигача) устувор вазифаларга эътибор қаратди.\nДавлатимиз раҳбари таъкидлаганидек, «Таълим ва маърифат – тинчлик ва бунёдкорлик сари йўл» мавзуси 43-сессия кун тартибининг асосий ғояси этиб белгилангани чуқур рамзий маънога эга. Бу ғоя «Бешикдан қабргача илм изла» деган машҳур ҳадисга ҳамоҳангдир. Шу нуқтаи назардан, Ўзбекистон томони илгари сурган ташаббуслар бевосита илм-фан ва маърифат ривожи билан узвий боғлиқ экани бежиз эмас.\nЎзбекистон Президенти, шунингдек, 2017 йил 10 сентябрда Астана шаҳрида (Қозоғистон) бўлиб ўтган ИҲТнинг Фан ва технологиялар бўйича биринчи саммитида сўзлаган нутқида ҳам илм-фан, маънавият ва маърифатни ривожлантириш билан боғлиқ амалий таклифларни кун тартибига қўйди. Айни пайтда мамлакатимиз раҳбари ИҲТ юксак минбарларидан туриб эълон қилган эзгу ташаббуслар ҳаётга кенг татбиқ этилмоқда.\n– Акмал Холматович, Сиз 2017 йили ИҲТнинг Инсон ҳуқуқлари бўйича мустақил доимий комиссияси аъзолигига, 2018 йили эса ушбу Комиссия раиси этиб сайлангансиз. Мазкур Комиссия ҳақида ҳам мухтасар маълумот берсангиз?\n– Жорий йилда Ўзбекистон ИҲТнинг ушбу Комиссиясига раислик қилаётганини алоҳида таъкидлаш зарур. Шу маънода, мазкур Комиссиянинг бу галги Йиллик семинари айнан юртимиз пойтахтида бўлиб ўтиши бежиз эмас.\nИҲТнинг Инсон ҳуқуқлари бўйича мустақил доимий комиссияси ИҲТга аъзо мамлакатлар Ташқи ишлар вазирлари Кенгашининг 2011 йил 28-30 июнь кунлари Астанада бўлиб ўтган 38-сессиясида қабул қилинган резолюцияга мувофиқ тузилган.\nИҲТнинг Инсон ҳуқуқлари бўйича мустақил доимий комиссияси ИҲТга аъзо давлатларнинг хотин-қизлар, ёшлар ва эҳтиёжманд кишиларнинг ҳуқуқларини мустаҳкамлашга қаратилган қонунчиликни такомиллаштириш йўлидаги саъй-ҳаракатларини қўллаб-қувватлайди. Бу борада иқтисодий, ижтимоий, сиёсий ва маданий-маърифий соҳалардаги ҳуқуқларни таъминлаш, барча шаклдаги зўравонлик ва камситишларга барҳам бериш масалаларига алоҳида эътибор қаратади.\nШуни алоҳида таъкидлаш керакки, кейинги 2-3 йилдан буён Ўзбекистоннинг Ислом ҳамкорлик ташкилотининг Инсон ҳуқуқлари бўйича мустақил доимий комиссияси билан ҳамкорлиги фаоллашди ва янги босқичга кўтарилди. Ўзбекистон делегацияси таркибида 2018 йил 17-19 декабрь кунлари Жидда шаҳрида ИҲТ Котибияти томонидан ўтказилган Ҳукуматлараро экспертлар гуруҳининг кенгашида иштирок этдим.\nЎшанда Кенгаш иштирокчиларига мамлакатимизда амалга оширилаётган шиддатли ва кенг қамровли ислоҳотлар ҳақида сўзлаб бердик. Хусусан, 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини амалга ошириш борасида эришилаётган натижалардан хабардор қилдик.\nСамарқандда ўтказилган Инсон ҳуқуқлари бўйича Осиё форуми якунларига доир маълумотлар ҳамкорларимизда катта таассурот қолдирди. Биз, шунингдек, Ўзбекистоннинг халқаро ташаббуслари, БМТ Бош Ассамблеясининг Маърифат ва диний бағрикенглик тўғрисидаги резолюцияси қабул қилингани, БМТнинг Ёшлар ҳуқуқлари тўғрисидаги халқаро конвенцияси лойиҳасини тайёрлаш жараёнлари ҳақида атрофлича фикр алмашдик.\nДарвоқе, ИҲТнинг Инсон ҳуқуқлари бўйича мустақил доимий комиссиясининг Тошкентда бўлиб ўтадиган Йиллик 6-семинарида тинчликсевар, демократик жамиятлар барпо этиш ва барқарор ривожланиш йўлида ёшлар ҳуқуқларини рағбатлантириш ҳамда ҳимоя қилишнинг аҳамияти муҳокама қилинади.\n– Халқаро семинар мавзусида ёшлар ҳуқуқларини рағбатлантириш ва ҳимоя қилишнинг аҳамиятига урғу берилаётганини нима билан изоҳлайсиз?\n– Бу саволингизга жавобни савол билан бошламоқчиман. Яъни, «ёшлар» деганда ўзи жамиятнинг қайси ёш орасидаги қатламини тушунамиз? Эътибор қаратсангиз, ҳозирги кунда турли халқаро-ҳуқуқий ҳужжатларда ёшлар учун турлича ёш оралиғи белгиланганини кузатиш мумкин.\nЖумладан, БМТнинг Бутунжаҳон ҳаракатлар дастурига кўра 15-24 ёш оралиғидаги инсонлар ёшларни ташкил этади. БМТ Хавфсизлик кенгашининг Ёшлар, тинчлик ва хавфсизлик тўғрисидаги 2250-резолюциясида ёшлик доираси 18-29 ёш этиб белгиланган. Африка ёшлар хартиясига биноан эса бу кўрсаткич 15-35 ёш оралиғидан иборат.\nБундай ҳар хиллик, ўз навбатида, дунё миқёсида муайян муаммоларни келтириб чиқармоқда. Масалан, халқаро ҳуқуқий ҳужжатлар билан миллий қонунларда ёшларнинг ёш мезонлари турлича кўрсатилган бўлса, бу навқирон авлоднинг ҳуқуқлари тўлиқ таъминланишига халал берадиган ҳолатлар мавжуд.\nЁшлар ҳуқуқлари деганда ёш авлоднинг асосий ҳуқуқ ва эркинликларини тушунамиз. Бу ҳуқуқ ва эркинликлардан ҳар бир инсон фойдаланиши зарур бўлгани ҳолда, айримларга ёши нуқтаи назаридан бу борада чекловлар қўйилади. Бундай ҳолатлар эса ўсиб келаётган авлодларга салбий таъсир кўрсатмай қолмайди.\nБМТнинг Бола ҳуқуқлари тўғрисидаги конвенцияси 18 ёшгача бўлган шахсларни ўз таъсир доираси ва ҳимоясига олади. Аммо, болалар ва ўсмирлар турли шакллардаги камситишларга кўпроқ дуч келадилар. Айниқса, таълим олиш, мақбул иш топиш, ижтимоий ҳимоядан фойдаланиш, фуқаролик ва сиёсий ҳуқуқларини тўла рўёбга чиқариш ёшлар йўлида кўплаб муаммолар учраши бор гап.\nҲозирги кунгача ёшларнинг ҳуқуқлари қатъий белгилаб қўйилган глобал кўламдаги аниқ бир ҳужжат ёки восита мавжуд эмаслиги бу ҳолтни янада мураккаблаштирмоқда. Шу жиҳатдан, Африка ёшлар хартияси, минтақавий даражадаги ҳужжат бўлишига қарамай, халқаро ҳуқуқ доирасида ёшлар ҳуқуқларини нормалар шаклида акс эттириш борасидаги ижобий қадам сифатида кўрсатиш мумкин.\nБиласизки, Африка ёшлар хартияси амал қиладиган минтақа Ислом ҳамкорлик ташкилоти давлатлари маконидадир. ИҲТ макони дунёдаги энг кўп ёшлар яшаётган улкан ҳудуд ҳисобланади. Тахминларга қараганда, 2050 йилга бориб бутун дунё ёшларининг учдан бир қисмини ИҲТ мамлакатларидаги ёшлар ташкил этади.\nБошқача айтганда, ИҲТга аъзо мамлакатлар аҳолиси нуфусида ҳозир ва келгусида ҳам ёшлар кўпчиликни ташкил этиши – бу ҳудудларда саноат, инновация ва тараққиёт борасида беқиёс салоҳияту имкониятлар мавжудлиги деганидир. Шу билан бир қаторда, мазкур мамлакатлар бундай улкан салоҳиятдан фойдаланиш асносида жиддий муаммоларни ҳал этишига ҳам тўғри келади.\nМисол учун, ушбу кенг минтақадаги кўп сонли ёшлар қатлами учун сифатли таълим бериш ва касб-ҳунар ўргатиш, етарлича иш жойлари яратиш осон бўлмайди. Қолаверса, ёш мутахассисларни таълимдан кейинги босқичда меҳнат бозорига кириб боришини енгиллаштириш, қизлар ва йигитлар таълим олиши, касб-ҳунар ўрганиши ва меҳнат бозоридан муносиб ўрин эгаллаши учун тенг имкониятлар яратиш талаб этилади.\nЁш авлодлар ўзларига муносиб ҳаёт шароитларини яратишлари учун ижтимоий лаёқатли бўлиб вояга етишларига кўмаклашиш тақозо қилинади. Уларнинг ижтимоий ҳаётда фаоллигини кучайтириш ҳам энг муҳим масалалардан биридир. Ёшлар зарарли одатларга тобе бўлиб қолмаслиги, яхши хулқ-атвор эгалари бўлиб тарбия топишлари – буларнинг барчаси ИҲТ мамлакатлари ёшларининг салоҳиятидан самарали фойдаланиш йўлидаги муаммоларга мисоллардир.\nИҲТ маконидаги айрим мамлакатларда ёшларнинг аксарият қисми ижтимоий фаол эмаслиги, улар ижтимоий-сиёсий ҳаётдан ва муҳим сиёсий қарорлар қабул қилиш жараёнларидан четда қолаётгани кузатилмоқда. Бу, ўз навбатида, мусулмон олами ёшларини интеграциялаштириш ва уларнинг салоҳиятидан фойдаланиш масалаларига жиддий эътибор қаратишни талаб қилмоқда.\nБу борада самарадорликка эришишнинг йўли битта, у ҳам бўлса: «ёшлар муаммолари»га ечим излашни «ёшлар ҳуқуқлари»ни таъминлаш мақсадлари билан алмаштириш лозим. Бундаё ёндашув икки томонлама афзаллик туғдиради. Биринчидан, ёшларнинг ҳуқуқлари таъминланади, иккинчидан, ёш авлод салоҳиятидан тинчликсевар демократик жамиятлар барпо этиш ва барқарор тараққиётни таъминлашда фойдаланиш имконияти юзага келади.\nМазкур муаммонинг ғоят муҳимлиги ва ўта долзарблигини ҳисобга олган ҳолда, Ислом ҳамкорлик ташкилотининг Инсон ҳуқуқлари бўйича мустақил доимий комиссияси айни мавзуда мамлакатимиз пойтахтида халқаро семинар ўтказишга қарор қилди. Бундан кўзланган мақсад – анжуманда вакиллари иштирок этадиган кўплаб томонлар ўртасида амалий мулоқот ўрнатишдир.\nБундай мулоқот нима учун керак?\nБиринчидан, ёшлар ҳуқуқларини ҳимоя қилиш ва рағбатлантириш соҳасида ҳозиргача амал қилиб келаётган халқаро ҳамда минтақавий воситалар ва механизмларнинг қўлланилиши самарадорлигини холис таҳлил қилишимиз лозим.\nИккинчидан, ИҲТга аъзо давлатларнинг ёшлари ўз ҳуқуқларини тўла рўёбга чиқаришларида дуч келаётган асосий муаммоларни аниқлаштириб олишимиз зарур.\nУчинчидан, ҳозирги вақтда амал қилаётган ёшларга тааллуқли жорий сиёсат ва дастурларнинг манфаатилиги даражасини ўрганишимиз даркор.\nВа ниҳоят, тўртинчидан, Тошкент анжуманида ИҲТ маконидаги барча давлатларнинг ёшларга доир стратегияларидаги мавжуд ҳуқуқий, маъмурий ва сиёсий амалиётларни такомиллаштиришнинг йўллари ҳамда воситалари таклиф этилиши кутилмоқда. Токи ёшларимиз муносиб жамият қуриш ва барқарор тараққиётни таъминлаш ишларида амалий ҳисса қўшиш имконияти ва салоҳиятига эга бўлсинлар.\n– Анжуман иши доирасида БМТнинг Ёшлар ҳуқуқлари тўғрисидаги халқаро конвенцияси лойиҳасини қўллаб-қувватлашга алоҳида эътибор қаратилар экан. Шу ҳақда батафсилроқ тўхталсангиз?\n– Бу ўринда, аввало, шуни таъкидлаш керакки, давлатимиз раҳбари томонидан 2016 йил 14 сентябрда имзоланган янги таҳрирдаги «Ёшларга оид давлат сиёсати тўғрисида»ги қонун ёшларга замонавий таълим олиш, уй-жой харид қилиш ва қуриш, оила қуриш учун имтиёзли кредитлар олишда катта имкониятлар, тизимли ижтимоий кафолатларни тақдим этмоқда. Бир сўз билан айтганда, Ўзбекистон ёшларида оғриқли муаммолар йўқ, чунки улар давлат ғамхўрлиги оғушида ҳаёт кечирмоқда.\nПрезидентимиз Шавкат Мирзиёевнинг ташаббуси билан ишлаб чиқилган ва 2017 йилда тасдиқланган «2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси»да ёш авлодни ҳар томонлама соғлом ва баркамол этиб тарбиялаш борасидаги ишларни янги босқичга кўтариш мақсадида янгича ёндашувлар ҳаётга фаол жорий этилиши кўзда тутилган. Бу борада изчил ишлар олиб борилмоқда.\nАйни чоғда, Ўзбекистон Республикаси Президенти Бирлашган Миллатлар Ташкилоти Бош Ассамблеясининг 72-сессиясидаги нутқида айрим ёшлар, хусусан, бизнинг ёшларимиз ҳам зўравонлик ғояси «вируси» қурбонига айланишидан кафолатланмагани ҳақида куюнчаклик билан сўзлади.\nБизнинг асосий вазифамиз – ёшларнинг ўз салоҳиятини намоён қилиши учун зарур шароитлар яратиш, зўравонлик ғояси «вируси» тарқалишининг олдини олишдир, деди мамлакатимиз раҳбари. Бунинг учун ёш авлодни ижтимоий қўллаб-қувватлаш, унинг ҳуқуқ ва манфаатларини ҳимоя қилиш борасидаги кўп томонлама ҳамкорликни ривожлантириш лозимлигига эътибор қаратди.\nЎзбекистоннинг жаҳон ҳамжамиятида муносиб мавқеи бор, шу сабабдан ёшларни қўллаб-қувватлаш соҳасида кўп қиррали ҳамкорлик ўта муҳим. Президентимизнинг глобаллашув ва ахборот-коммуникация технологиялари жадал ривожланиб бораётган бугунги шароитда ёшларга оид сиёсатни шакллантириш ва амалга оширишга қаратилган умумлаштирилган халқаро ҳуқуқий ҳужжатни ишлаб чиқишни таклиф этгани ниҳоятда долзарб аҳамиятга эга.\nБугунги ахборот асрида интернетнинг салбий таъсиридан ҳимояланиб бўлмайди. Аммо дунё ҳамжамияти саъй-ҳаракатларини умумлаштириш йўли билан таҳдид даражасини камайтириш мумкин.\nЎзбекистон томонидан БМТ Бош Ассамблеяси юксак минбарида ушбу масала ёшлар муаммоларига етарли эътибор қаратмаслик халқаро терроризм ва экстремизм таҳдидларининг ортишига олиб келиши мумкинлиги нуқтаи назаридан кўтарилмоқда. Зотан, халқаро терроризм ва экстремизмнинг илдизини бошқа омиллар билан бирга жаҳолат ва муросасизлик ташкил этади.\nДавлатимиз раҳбари таъкидлаганидек, экстремистик фаолият ва зўравонлик билан боғлиқ жиноятларнинг аксарияти 30 ёшга етмаган ёшлар томонидан содир этилмоқда. Шу муносабат билан одамлар, биринчи навбатда, ёшларнинг онгу тафаккурини маърифат асосида шакллантириш ва тарбиялаш энг муҳим вазифа.\nХулоса қилиб айтганда, Ўзбекистон Президентининг бу борадаги ташаббуси нафақат мамлакатимиз жамоатчилиги, балки дунё ҳамжамияти томонидан ҳам тўла қўллаб-қувватланмоқда.\nИслом ҳамкорлик ташкилоти Инсон ҳуқуқлари бўйича мустақил доимий комиссиясининг пойтахтимизда бўлиб ўтадиган йиллик 6-семинари учун «Тинчликсевар, демократик жамиятлар барпо этиш ва барқарор ривожланиш йўлида ёшлар ҳуқуқларини рағбатлантириш ва ҳимоя қилишнинг аҳамияти» деган мавзу танлангани бунинг яна бир далолатидир.


20.06.2022 20:33 0 2937\nҲисор давлат қўриқхонасида бир мўъжиза — машҳур Сувтушар шаршараси бор. У мамлакатимиздаги энг баланд ва серсув шаршара ҳисобланади. 84 метр баландликка эга шаршарадан йилнинг май-июль ойларида ҳар сонияда 5-6 куб метр сув отилиб тушади. Шу жараёнда ҳосил бўлган заррачалар 250-300 метр, кучли шамол эсиб турган пайтларда 500-600 метргача сачраб тарқалади ва ажойиб микроиқлим ҳосил қилади.\nҚашқадарё вилояти Шаҳрисабз туманидаги Сайёд, Сувтушар, Ғелон қишлоғи, Ҳисорак сув омбори ҳамда Ҳисор давлат қўриқхонаси ҳудудларида Шаҳрисабз туман ҳокимлиги ташаббуси билан фотомухбирлар учун «Шаҳрисабз — Она сайёрамиз мўъжизаси» фотофестивали ташкил этилди.\nтуризм Қашқадарё Шаҳрисабз Сувтушар


Байденнинг ўғли отасининг ақлий қобилияти устидан кулди – euroasia.me\nБайденнинг ўғли отасининг ақлий қобилияти устидан кулди\nЧоп этилган сана 04.12.2021, 17:59 муаллиф Mastura Qo'ziboyeva\nМаълум қилинишча, 2019 йилги ёзишмаларда Байденнинг ўғли отаси ҳақида ҳазиллашган. Хантер ва отасининг шифокори билан бўлган мулоқот Миранда Дивайн томонидан «Жаҳаннамдан келган дафтар» китобида нашр этилган.\nТаъкидланишича, АҚШ президентининг ўғли икки йил олдин бузилган ноутбукини таъмирлаш учун топширган. Номаълум шахслар қаттиқ дискдаги барча файлларни кўчириб олиб, уни оммавий ахборот воситаларига берган. Материалларда Оқ уйнинг амалдаги раҳбари Жо Байден ва унинг оиласи ҳақида маълумотлар бўлган. Бошқа нарсалар қаторида, Ҳантернинг терапевт Кэйт Эблоу билан суҳбати оммага эълон қилинган. Улар демократик партиядан президентликка номзодларни муҳокама қилган.\n«Сенинг отанг — бу чиқиш йўли. Ақлий қобилиятидаги камчиликларни енгадиган ҳар қандай одам гигант саналади. У халқимиз юксалиши йўлида нима қила олиши ҳақида ўйлаб кўр», — дейди Эблоу.\nШифокор, шунингдек, Байден ўз уй манзилини билиб олгани, у бошқа одамларга хотира машқларини бажаришда ёрдам бериши мумкинлигини қўшимча қилган.\n«У қаерда яшашини билишнинг ҳожати ҳам йўқ, чунки бу Махфий хизматнинг камида 75 фоиз тўғри бажара оладиган ягона фаолиятидир», — деб ҳазиллашган Хантер. Эблоу, шунингдек, кичик Байденга юлдузлар иштирокидаги подкастни ишга туширишни ва сиёсатчини ақлий қобилият сусайишига қарши курашиш бўйича нутқ қилишга чақирган.\nАввалроқ Байден АҚШ собиқ президенти қилган хатони такрорлаши мумкинлиги маълум қилинганди. Шунингдек, унинг ўғлига алоқадор махфий маълумот очиқланганди.\nPrevious article Журналистларга ҳам осон эмас (видео)\nNext article Путин ва Байден ўртасидаги навбатдаги музокаранинг асосий мавзуси маълум қилинди\nToday's Visits: 7 758\nToday's Visitors: 1 455


Ер ресурсларидан самарали фойдаланиш ва уларни муҳофаза қилиш » Ekologiya » Referat » Referat | Haqida\nAsosiy / ReferatEkologiya Ер ресурсларидан самарали фойдаланиш ва уларни муҳофаза қилиш\nFayl hajmi 21,12 kB\n1. Ер ресурслари ва уларнинг экологик – иқтисодий хусусиятлари.\n2. Ер ресурсларини иқтисодий баҳолашнинг асосий кўрсаткичлари.\n3. Ерни иқтисодий баҳолашнинг умумий тамойиллари ва услуби.\n9.4.Ер кадастри ва тупроқ бонитировкаси.\n5. Ернинг ифлосланиши, эрозияси ва унинг олдини олиш тадбирлари.\n6. Ердан фойдаланиш самарадорлигини оширишнинг асосий йўналишлари.\nЕр ресурслари унинг юқори қатламидан иборат бўлиб, маҳсулдор қисми ҳисобланади, унинг ўртача қалинлиги 0,5 метрдан 2 метргача етади. Маҳсулдор қисмнинг пайдо бўлишида биологик организмлар қолдиқларининг ва чиқиндиларининг тўпланиши натижасида гумус миқдорининг ортиши ҳисобига ҳосил бўлади. Бу модда озиқа моддалар манбаи ҳамда тупроқнинг табиий хоссаларини яхшиловчи асосий омил ҳисобланади. Табиий шароитларда гумус миқдори ўзгармас ҳамда кўпайиб бориши қонуний ҳисобланади. Унинг камайиши эса ердан нооқилона фойдаланиш натижасида юзага келади. Ер қишлоқ хўжалик ишлаб чиқаришининг асосий воситаси бўлиб, унинг ривожланиш суратлари, самарадорлиги, тупроқ унумдорлиги, унимли фойдаланиш ва муҳофаза қилишга боғлиқдир. Бу эса қишлоқ хўжалик ералрининг ҳолатини ҳисобга олиш ва баҳолашда катта аҳамиятга эга. Тупроқ маҳсулдорлиги ўртача йиллик ҳосилдорлик билан белгиланади. Тупроқ ресурсларидан фойдаланишнинг йўналиши ва даражаси ер ресурсларининг тизими орқали аниқланади. Ернинг ҳолати, физик таркиби, кимёвий таркиби, намлилик даражаси, ҳарорати билан характерланади. Инсон, ўсимлик, ҳайвонот дунёси, микроорганизмлар фаолиятлари ернинг ҳолатини яхшилаши ёки ёмонлаштириши мумкин. Ерда таъсир кўрсатадиган асосий жараёнлар қуйидагилар: қишлоқ хўжалиги оборотидан бутунлай чиқариш, вақтинча чиқариш, механик таъсир этиш, кимёвий ҳамда физик таъсир этиш, органик элементларни кўпайиши ёки камайиши, қўшимча ҳудудлар қўшиш, биомассадан фойдаланиш, ўз-ўзини тиклаш ва бошқалардир.\nЕрни қайтмайдиган қилиб оборотдан чиқаришда саноат корхоналари қурилиши, уй-жойлар, йўллар, қувурлар, электр линиялари, сув омборлари, фойдали қазилмаларни очиқ усулда қазиш, чиқиндилар билан тўлдириш орқали содир бўлади.\nЕр ресурсларини иқтисодий баҳолаш, улардан кўп мақсадда фойдаланиш, етиштириладиган экинларнинг хилма-хиллиги, олинадиган фойданинг ҳар хиллиги, табиий иқтисодий шароитларнинг ҳар хиллиги туфайли жуда мураккабдир. Ер қишлоқ хўжалик ишлаб чиқаришнинг асоси бўлиб, уни иқтисодий баҳолаш бозор иқтисоди шароитида иқтисодий муносабатларни такомиллаштириш ва қишлоқ хўжалиги самарадорлигини оширишда катта аҳамиятга эга. Ер ресурслари қишлоқ хўжалигида маҳсулот ишлаб чиқаришнинг ҳажми ва самарадорлиги бўйича баҳоланади, бу эса об-ҳаво шароити, экинлар тури, инфратузилма ҳолати, истеъмолчининг узоқ- яқинлиги, қайта ишлашнинг имкониятлари каби бир қанча омилларга боғлиқдир. Ер ресурсларини иқтисодий баҳолаш бир неча йилги маълумотлар асосида амалга оширилади. Дифференциал рента бир ёки икки йил муддатни ҳисобга олиб аниқланади.\nЕрни иқтисодий баҳолашнинг умумий тамойиллари ва услуби.\nЕрни иқтисодий баҳолаш деганда қишлоқ хўжалигида ишлаб чиқариш воситаси сифатидаги нисбий баҳоси тушунилади ёки бошқача айтганда, турли сифатий кўрсаткичларга эга бўлган ерларнинг нисбий даромад миқдори англанади. Ерни иқтисодий баҳолашнинг бош моҳияти уни сифатининг қишлоқ хўжалигидаги ижтимоий ишлаб чиқаришда меҳнат унумдорлигига таъсирини аниқлашдан иборат.\nОдатда, ернинг табиий, сунъий ва самарали ҳосилдорлик хусусиятлари ажратилади. Ернинг табиий ҳосилдорлиги тупроқнинг ҳосил бўлиш жараёнлари билан боғлиқ. Сунъий ҳосилдорлик инсон томонидан унга турли ишлов бериш (ҳайдаш, ўғит солиш, суғориш, агротехник ва бошқа тадбирлар) жараёнида вужудга келади. Самарали ёки иқтисодий ҳосилдорлик табиий ва сунъий ҳосилдорликларнинг ўзаро қўшилишидан ҳосил бўлади. Аслида, бу икки гуруҳдаги ҳосилдорлик яқиндан боғлиқ бўлиб, бир-бирларини ўзаро тақозо этади. Сунъий ҳосилдорликнинг бузилиши тупроқ деградациясига олиб келади. Ернинг ҳосилдорлиги қотиб қолган ҳодиса эмас, у ўзгариб туради: табиий ва инсон омиллари таъсирида юқори бўлиши ёки аксинча пасайиши мумкин. Шунинг учун ҳам ернинг иқтисодий баҳосини бутун бир умрга етарли қилиб аниқланмайди, уни маълум вақтларда қайтадан аниқлаб туриш лозим. Ерни иқтисодий баҳолашда унинг фақат ҳосилдорлигигагина эмас, шунингдек, жойлашган ўрни, чунончи, шаҳарларга яқинлиги, саноат марказларидан узоқлиги, транспорт қатнови йўлга қўйилганлиги ҳам ҳисобга олинади.\nЕрни иқтисодий баҳолаш жараёнига релъефнинг ўйдим-чуқурлиги, парчаланганлиги, қиялиги, тупроқнинг қалинлиги, тошлоқлиги, механик таркиби, тупроқ тури ва кичик тури, ер ости сувлари сатҳининг жойлашуви, тупроқ таркибида бирламчи туз ва гипснинг мавжудлиги, шамол ва бошқа ҳодисалар фаол таъсир этади. Бу омилларни таҳлил қилиш билан тупроқ балл тизимида баҳоланади, сўнггида ер кадастри ишлаб чиқилади (кейинги бўлимга қаранг).\nЕрни иқтисодий баҳолаш мақсадида уни материаллар билан таъминлаш учун, шунингдек, қишлоқ хўжалигини режалаштириш ва ташкил қилиш ниятида ҳамда ер балансини, ерни баҳолашнинг ҳудудий бирликларини ҳисобга олиш учун барча ерларни тоифаларга бўлиш мақсадга мувофиқ: хўжалик ичидаги ва умумий ер(баҳолаш бирликлари). Бу бирликлар хўжаликнинг ичида қишлоқ хўжалик ишлаб чиқаришини режалаштириш ва ташкил қилиш талабларига мос келиши лозим. Бу тоифадаги ерлар ўз навбатида яна икки гуруҳга ажратилиши мумкин: биринчи гуруҳдаги ерларга хўжаликнинг ердан фойдаланиш тузилмасига мувофиқ хўжалик учун умуман ажратилган ерлар, фермерлар деҳқон хўжалиги ва бошқаларга фойдаланиш учун берилган ерлар киради; иккинчи гуруҳга хўжалик жиҳатидан фойдаланиладиган (экинзорлар) ер массивлари, чунончи, пахта, шоли, буғдой, ем-хашак, полиз, боғ, ўрмон ва бошқалар экиладиган ерлар, ўт-алмашлаб экиш майдонлари, айрим далалар, партов, ишдан чиққан майдонлар, яйлов, пичанзор ва бошқалар киради. Жамоа хўжалиги ҳудудида барча экинзорларни шу тартибда ўзаро боғлиқ ҳолда солиштириш йўли билан ернинг нисбий баҳосини аниқлаш мумкин.\nШуни назарда тутиш керакки, экинзорлар жойлашишида аввало уларни маълум рельеф элементларига (қавариқ, ботиқ, ёнбағир,текислик,қия ва тўлқинсимон текисликлар ва б.) қараб жойлашуви,тупроқ турлари, ер ости сувлари, иқлимий хусусиятлар, яйлов тури ва бошқаларнинг аниқ ҳисобга олиниши баҳолашнинг асосланганлигига жиддий таъсир этади. Бунда сув манбалари ва уларнинг сифати алоҳида эътиборда бўлади.\nТупроқнинг сифати ёки маҳсулдорлиги унинг тури, физик-кимёвий хусусиятлари, механик таркиби, гумус қатламининг қалинлиги ва миқдори, ер ости сувлари сатҳининг жойлашуви ва бошқа омилларга боғлиқлигини ҳеч ким инкор этмайди. Тупроқ қанчалик қулай табиий хусусиятларга эга бўлса, шунчалик катта ҳосилдорликка эга бўлади. Лекин бу кўрсаткичлар тупроқнинг иқтисодий маҳсулдорлиги мезонлари бўлиб хизмат қила олмайди. Тупроқни иқтисодий жиҳатдан баҳолаганда ундаги экинларнинг ҳосилдорлиги ва майдон бирлиги (га) дан олинган даромад энг яхши ва ишончли мезонлар ҳисобланади.\nҲосилдорлик - қишлоқ хўжалик ишлаб чиқаришининг сўнги натижаси, шунинг учун ҳам ернинг баҳосини қайд қилади. Экинлардан олинган ҳосил миқдорига қараб, далаларнинг баҳосини аниқлаш мумкин, тупроқнинг маҳсулдорлиги қиймати равшан бўлади. Тупроқ маҳсулдорлиги барча табиий ва сунъий суғориш аҳволни тўлиқ мужассамлаштиради. Ерни итисодий баҳолаш икки кўрсаткичда амалга оширилади; ялпи маҳсулот бўйича амалга ошириш ернинг ишлаб чиқариш воситаси сифатида майдон бирлиги бўйича қийматини билишга имкон беради. Бу кўрсаткич ишлаб чиқариш ҳажмини майдон бирлигида табақалашган ҳолда режалаштириш учун, экин майдонидан оқилона фойдаланиш, солиқ тизимини тўғри амалга ошириш ва бошқаларни аниқлашда зарур. Соф даромад бўйича ерни иқтисодий баҳолаш майдон бирлигидан олинадиган даромадни чамалашда қўл келади, бу ҳол табақалашган солиқ, ренталарни аниқлашда зарур омил ҳисобланади.\nҲосилдорлик ва соф даромад жамоа хўжалиги ҳудудида олдиндан қишлоқ хўжалик мащсулотларининг ҳажми ва ундан келадиган соф даромадни режалаштиришда энг ишончли механизм бўлиб хизмат қилади.\nЕр кадастри ва тупроқ бонитировкаси.\nКадастр (франсузча-реестр, рўйхат) - объект ёки ҳодиса тўғрисида жамлама сифатида ва миқдорий маълумотларнинг тизимли мажмуаси ҳисобланади, кўп ҳолларда улар иқтисодий баҳолашни назарда тутади. Кадастрнинг турлари кўп. Ер кадастри қуйидаги таркибий қисмлардан иборат: а) ерга эгалик қилиш ва ердан фойдаланишни рўйхатдан ўтказиш; б) ерни миқдорий ҳисоби; в) ернинг сифати; г) тупроқ бонитировкаси; д ) ерларни иқтисодий баҳолаш.\nТупроқ бонитировкаси (лотин тилида - асл, сифатли) - тупроқнинг унумдорлиги бўйича нисбий баҳолашдан иборат. Қиёсий баҳолаш тупроқларни мажуд объектив хусусиятлари ва белгилари асосида амалга ошириш, булар қишлоқ хўжалик экинларининг ўсишида энг муҳим аҳамиятга эга бўлади. Бонитировкада миқдорий кўрсаткичлар (баллар) қўлланилади. Улар бир тупроқни иккинчи тупроқдан қанчалик яхши ёки ёмон эканлигини аниқлашга имкон беради. Бунда тупроқнинг энг муҳим хусусиятлари ва ҳосилдорлиги эътиборга олинади. Бошқача айтганда, тупроқ бонитировкаси-бу, тупроқнинг ҳосилдорлигини балл ҳисобида агрономик инвентаризация қилиш бўлиб, балл тупроқнинг асосий хусусиятлари ва энг муҳим қишлоқ хўжалик экинларининг ўртача ҳосилдорлиги ҳамда табиий яйлов (пичанзор) ларнинг маҳсулдорлиги ҳисобланган кўрсаткичидир.\nТупроқ бонитировкаси ер кадастрининг асосий қисмларидан бири бўлиб, ер фондини миқдор ва сифат жиҳатдан ҳисобга олиш ҳисобланади. Миқдорий ҳисобга олишнинг моҳияти ердан фойдаланиш ва экинларнинг тури бўйича майдони ҳисобида тақсимланишни кўрсатади. Ҳайдаладиган, суғориладиган ерлар, боғлар, пичанзор,яйловлар ва бошқаларнинг майдони ҳисобга олинади. Сифат жиҳатидан рўйхатдан ўтказишга тупроқнинг асосий хусусиятлари, айниқса, унумдорлиги ҳамда меҳнат маҳсули-экинларнинг ҳосилдорлиги (кўрсаткичи) ҳисобга олинади. Бунда ҳар бир ер майдонининг ҳақиқий имконияти маҳсулдорлиги, шуниндек, бутун жамоа хўжалиги, туман ва вилоят бўйича кўрсаткичлар аниқланади. Бундай тартибда ер участкаларини ҳисобга олиш қишлоқ хўжалик ерларини (экинзорларини), ҳайдаладиган ерлар, пичанзор, яйлов, ўрмон ва бошқаларнинг маҳсулдорлигини ошириш тадбирларини ишлаб чиқишда зарур бўлади. Хўжаликларнинг ихтисослашуви ва тармоқларнинг оқилона алмашиб келиши, ерларни суғориш қилишда капитал маблағ сарфлашни режалаштиришда асос бўлади. Шу билан бирга тупроқ бонитировкаси мустақил аҳамиятга эга бўлиб, маълум ҳудудларни (жамоа хўжалиги, туман, вилоят) тупроқларининг унумдорлиги бўйича гуруҳларга бирлаштириш ва солиштириш учун имкон беради, жамоа хўжаликлари ва ишлаб чиқариш фаолиятига ҳудуднинг иқлимий ва иқтисодий шароитларини эътиборга олиб тўғри баҳо бериш, тупроқлардан оқилона фойдаланиш асосида қишлоқ хўжалик маҳсулотлари етиштиришни кўпайтириш, бу борадаги имкониятларни аниқлашга ёрдам беради.\nБонитировкада пахта, дон, шоли, ем-хашак, қанд лавлаги етиштириш, табиий ўт ва ўрмонлар, боғлар ташкил қилиш учун энг қулай шароитларни аниқлаш мақсад қилиб қўйилади. Қишлоқ хўжалик мутахассисларига суғорма, лалми ерлардан, яйловлардан жадал фойдаланиш тадбирларини ишлаб чиқишда ёрдам беради. Бонитировка асосида тупроқ сифатига мос келадиган ҳосилдорликни олдиндан белгилаш, тупроққа солинадиган минерал ва органик ўғитлар миқдорини аниқлаш мумкин. Бонитировка тупроқнинг қандай чора-тадбирларга муҳтожлиги, эрозия ва дефолиация, қуритиш суғоришси, фитосуғориш тадбирларини амалга ошириш зарурлигини ҳудуд бўйича ҳамда айрим ареалларда мунтазам кенг миқёсда қўллашни асослайди.\nБонитировка усуллари ва бонитировка мезони баҳолаш мезонлари бўйича фарқланади. Бунда тупроқнинг айрим табиий хусусиятлари ёки ушбу хусусиятларидан жами баҳолашда фойдаланилади. Лекин баҳолаш жараёнида тупроқнинг қишлоқ хўжалик экинлари ривожланадиган шароитларини белгиловчи хусусиятлари ва белгилари асос қилиб олинади. Шунинг учун ҳам маълум хусусиятларга эга бўлган тупроқ бир турдаги экин учун қулай, бошқа турдаги экинлар учун эса ноқулай бўлиши мумкин.\nТупроқларни хусусиятлари бўйича баҳолаш мантиқан қишлоқ хўжалик экинлари ҳосилдорлигини назорат қилади. Тупроқларни баҳолашда уларга жиддий таъсир этувчи омиллар, яъни рельеф, грунт сувлари сатҳи ва минералашув даражаси, иқлим хусусиятлари, грунтнинг сув ўтказувчанлиги, ётқизиқларнинг литологик таркиби, ернинг ўлчамлари ва бошқаларга катта аҳамият берилади.\nМДҲ мамлакатларида, шу жумладан, Ўзбекистонда 100 баллик баҳоловчи шкала қабул қилинган. Балларни ишлаб чиқиш ер тузиш давлат лойиҳа институти, олий ўқув юртларининг тупроқшунослик кафедралари, Тупроқшунослик ва агрокимё институтида маҳаллий табиий ва иқлимий шароитларни ҳисобга олган ҳолда амалга оширилади.\nБонитировка балларини ҳар бир баҳолаш белгиси бўйича ҳисоб-китоб қилиш қабул қилинган қуйидаги формула асосида амалга оширилади:\n, Бунда: Б-тупроқ балли; Зф-бирор белги (гумус миқдори, азот, фосфор, калий ва б.); Зм-шу белгининг қиймати, у 100 балл ҳисобида олинади.\nБалли баҳолаш тупроқларнинг андозали кўрсаткичлари асосида бажарилиши лозим, ўшанда тупроқдаги гумус миқдори 100% га тенг бўлади. Масалан, суғориладиган оч бўз тупроқда гумус миқдори, айтайлик, 1,3% бўлса, у андозали тупроқда 2,3% тенг деб ҳисоблаш билан юқоридаги формула асосида қуйидаги миқдорга эга бўламиз: 1,3 100:2,3 57. Бу мисолдаги суғорма оч бўз тупроқ 1 га майдонда 57 баллга тенг.\nМутахассислар тупроқ бонитировкаси балларини таснифлаш натижасида қуйидаги шкалани таклиф қилишган (6-жадвал).\nТупроқ бонитети классларининг мезони.\nБонитет класси\tБонитет бали\tТупроқнинг сифатий тавсифи\n8-10 91- 100\n1\t1-10\tДехқончиликда фойдаланилмайди\nЎзбекистоннинг ер ресурслари ва улардан самарали фойдаланиш.\nЎзбекистоннинг умумий ер ресурслари 44,79 млн га шундан 27,9 млн га (63,3%) қишлоқ хужалигига қарашли ерлар хисобланади. Мамлакат умумий ер майдонинг 5,6 млн га. ер деҳқончиликда фойдаланиладиган ерлардир. Шундан 4,447 минг га. (15,9 %) ҳайдаладиган ерлар ҳисобланади, 1,2 млн га ер лалмикор ерлардир. Суғориладиган ерлар 4,2 млн га (мамлакат ҳудудининг 9,4 %)\nМамлакат ҳудудининг (22,8 млн га ерлар) 50,9 % чўл зонасига тўғри келада. 21 % ерлар тоғ ва тоғ олди ерлари ҳисобланади. Ўрмон фонди 10 млн га. дан ошади. Шундан 3 млн. га. ўрмонлар тоғ ўрмонлари, қолганлари эса чўл ўрмонларидир, сўгорилаётган ерлар қишлоқ ҳўжалиги маҳсулотининг 90 % ини беради. Ўзбекистон хўжалиги узоқ йиллар давомида асосан қишлоқ хўжалигига, пахта хом ашёсига ихтисослаштирилиши натижасида обикор ерларнинг мелиоратив аҳволи ёмон аҳволга тушиб қолди. Бундан ташқари Ўзбекистон ерларининг анча қисмини Қорақум, Қизилқум, Устюрт каби чўл ерлар ташкил этади.\n6. Ернинг ифлосланиши, эрозияси ва унинг олдини олиш тадбирлари.\nЕрнинг чекланганлиги ва сифат таркибининг пастлиги, тупроқ эрозияси, шўрланишини ифлосланиши, эрозия, яйлов депрессияси билан боғлиқ бўлган экологик хавф-хатар тўхтовсиз ортиб бормоқда. Республика суғориладиган ерларнинг 2 млн гектари (50 % га яқин) бузилиш хавфи остида қолган. Улар асосан шўрланган ерлардир. Бу ерларнинг 0,8 млн. гектари ўртача ва кучли даражада шўрланган. Қорақалпоғистон, Бухоро, Сирдарё вилоятлари ерларининг 90-95 %, Қашқадарё ва Хоразм вилоятларининг 60-70 % ерлари шўрланган. Республика тупроғининг асосий сифат кўрсаткичи ҳисобланган унумдорлик (гумус) 30-35% га пасайиб кетган. Шамол эрозиясига (дефляция) учраган ерлар майдони 2,1 млн гектарга, сув эрозияси таъсиридаги майдонлар эса 0,7 млн га тенг. Мамлакатдаги 22 млн яйловнинг 6 млн гектари – шамол, 3 млн гектари эса сув эрозияси таъсиридадир. ДДТ пестицидидан фойдаланиш 1983 йил таъқиқланганига қарамай, унинг тупроқдаги миқдори ҳамон нормадан 2-4 баробар ортиқдир.\nТупроқнинг ҳар хил саноат чиқиндилари ва маиший чиқиндилар билан ифлосланиши реал таҳдид туғдирмоқда. Тупроққа ортиқча ишлов бериш унинг нурланишига ва пестицидлар, оғир металлар чанги Билан ифлосланишига, таркибидаги чириндининг\nTeglar: и1179тисодий 1179ишло1179 фойдаланиш тупро1179 хўжалик ишлаб асосий ба1203олаш ерлар тупро1179нинг хусусиятлари табиий бўйича унинг билан 1203исобга бўлади амалга ернинг 1203исобланади\nСув фондидан фойдаланиш ва уларни муҳофаза қилиш соҳасида ...\nДоривор ўсимликларни муҳофаза қилиш ва улардан самарали фойдала ...\nЕр ресурсларидан фойдаланиш ва уларни муҳофаза қилиш\nЕр-сув ресурслари ва улардан самарали фойдаланиш


Таэквандо WTF бўйича БЎСМ ўқувчилари ўртасида Қорақалпоғистон Pеспубликаси биринчилиги мусобақалари ўтказилди - AmuNews.uz - энг сўнгги янгиликлар\nТаэквандо WTF бўйича БЎСМ ўқувчилари ўртасида Қорақалпоғистон Pеспубликаси биринчилиги мусобақалари ўтказилди\n2019 йилнинг 27-28 май кунлари спортнинг таэквандо WTF тури бўйича болалар ва ўсмирлар спорт мактаблари ўқувчилари ўртасида Қорақалпоғистон Pеспубликаси биринчилиги мусобақалари ўтказилди. Қизғин беллашувлар асосида бўлиб ўтган мазкур мусобақаларда туманимиздаги Болалар ва ўсмирлар спорт мактабининг Ойбек Абдуллаев раҳбарлигидаги таэквандо WTF гуруҳида шуғулланувчи спортчилар жамоаси фаол иштирок этдилар.\nЎз вазн тоифасида Олтиной Бобожонова “Энг яхши қиз бола спортчи” йўналиши ғолиби бўлди. Шунингдек, Гулбону Ўрозбоева, Шерзод Худойберганов, Маман Жиянбоевлар ўз вазн тоифаларида фахрли 1-ўринни эгалладилар. Ихлос Юсупов, Ҳусниддин Аҳмедов, Pустам Жуманиёзов, Санжар Камоловлар иккинчи, Сарвиноз Ёдгорова, Аброр Давлатёров, Нурбек Адилбоев, Жавоҳир Муродов, Динора Узоқбоева ,Нилуфар Юсуфбоевалар учини ўринни эгалладилар.\nМазкур мусобақада туманимизнинг ёш, иқтидорли таэквандочилари 3 та олтин, 4 та кумуш ва 6 та бронза медаль соҳиблари бўлишди. Олтиной Бобожонова эса ҳакамлар ҳайъати томонидан “Энг яхши ёш қиз бола спортчи” деб тан олинди. Ғолиб ва совриндор таэквандочиларимиз айни пайтда кўтаринки кайфият билан навбатдаги спорт мусобақаларига қизғин тайёргарлик кўришмоқда.\nМақсуд КЕНЖАЕВ, БЎСМ директори ўринбосари.\nБЎСМ очиқ биринчилигида амударёлик курашчилар умумжамоа ҳисобида 1-ўринни эгаллади


Қайнотам Германия фуқароси, хорижликлар учун яшаш гувоҳномасига эга ва Тошкент шаҳрида доимий истиқомат қилади. Германияда у ашаддий овчи бўлиб, ов қуроли бўйича катта коллекция эгасидир.\nУ ов қуролини Ўзбекистонга олиб келишга ҳақлими?\nЁки у Ўзбекистонда қурол сотиб олиб, Германиядаги дўстларини ов қилишга таклиф қила оладими?\n– Ўзбекистонда доимий яшайдиган чет эл фуқаролари ва фуқаролиги бўлмаган шахслар «Қурол тўғрисида»ги Қонунда республика фуқаролари учун белгиланган тартибда фуқаровий қуролни ва унинг ўқ-дориларини олиш ҳуқуқига эга.\nЎзбекистон ҳудудида вақтинча турган чет эл фуқаролари ўзлари фуқароси бўлган чет давлатларнинг Ўзбекистон Республикасининг аккредитация қилинган дипломатик ваколатхоналари, консуллик муассасалари ва уларга тенглаштирилган ташкилотларнинг илтимосномалари асосида ЎзР Миллий гвардияси томонидан берилган қурол олишга доир рухсатномалар бўйича Ўзбекистонда фуқаровий қуролни ва унинг ўқ-дориларини олиш ҳуқуқига эга. Олинган фуқаровий қуролни ва унинг ўқ-дорилари улар олинган кундан эътиборан 5 кундан кечиктирмайди Ўзбекистон Республикаси ҳудудидан олиб чиқилиши лозим (Қонуннинг 29-м.).\nЎзбекистон ҳудудида вақтинча турган чет эл фуқаролари ва фуқаролиги бўлмаган шахслар туристик фаолиятни амалга ошириш учун лицензияси мавжуд бўлган юридик шахснинг таклифномаси, ушбу юридик шахс билан ов қилиш учун тузилган шартнома ёки спорт тадбирларида иштирок этиш учун таклифнома мавжуд бўлган ҳамда фуқаровий қурол муомаласига ушбу Қонунда назарда тутилган чекловларни инобатга олган ҳолда ЎзР Миллий гвардияси томонидан бериладиган тегишли рухсатномалар мавжуд бўлган тақдирда, Ўзбекистон ҳудудига ов ва спорт қуролини ҳамда унинг ўқ-дориларини олиб кириши мумкин. Олиб кирилган ов ва спорт қуроли ҳамда унинг ишлатилмаган ўқ-дорилари шартномада ёки таклифномада белгиланган муддатларда Ўзбекистон Республикаси ҳудудидан олиб чиқилиши керак.\nЎзбекистон ҳудудида вақтинча турган чет эл фуқаролари ва фуқаролиги бўлмаган шахслар республикада турган даврда фуқаровий қуролни ва унинг ўқ-дориларини ЎзР Миллий гвардияси томонидан қурол олиш учун берилган рухсатномаларга кўра сақлаши мумкин.\nЎзбекистонда доимий яшайдиган чет эл фуқаролари ва фуқаролиги бўлмаган шахслар Қонунда Ўзбекистон Республикаси фуқаролари учун белгиланган тартибда фуқаровий қуролни ва унинг дориларини сақлаш, олиб юриш ҳамда улардан фойдаланиш ҳуқуқига эга.\nЧет эл фуқаролари ва фуқаролиги бўлмаган шахслар томонидан Ўзбекистон ҳудудига ўзини ҳимоя қилиш қуролини олиб кириш тақиқланади.\nРеспублика ҳудудидан фуқаровий қуролни ва унинг ўқ-дориларини олиб чиқиш муддатларининг, шунингдек Ўзбекистон Республикаси ҳудудига олиб кириш ҳамда улардан фойдаланиш тартибининг бузилиши уларнинг олиб қўйилишига сабаб бўлади (Қонуннинг 31-м.).